text:
Eru í ferð við at venda avlopið til hall
16. januar 2019
”Vit hava vent halli til avlop.” Tey orðini hava ofta rungað, tá sitandi landsstýri hevur tosað um fíggjarlógirnar, sum hava verið lagdar fram í hesum valskeiðinum.
Men seinastu tíðina eru tey farin at siga, hvussu stórt avlopið hevur verið tilsamans í hesum valskeiðinum, og tað er ikki uttan grund. Avlopið er nevniliga minkað aftur við fleiri hundrað milliónum krónum, hóast tað ongantíð hava verið so nógv fólk á føroyska arbeiðsmarknaðinum sum nú, og inntøkurnar hjá landskassanum seta met.
Stríddu okkum úr kreppuni
Fyrstu árini eftir at fíggjarkreppan rakti stóran part av heiminum í 2008, var undirskotið hjá landskassanum stórt. Inntøkurnar sviku, og landsstýrið sum kom til í september 2008 mátti velja ímillum at smekka bremsurnar í við uppsøgnum og verri tænastum, ella at taka nøkur ár við undirskoti. Tann seinna loysnin varð vald, og tað haldi eg var skilagott.
Men vit kundu sjálvsagt ikki hava undirskot í óavmarkaða tíð, og tí varð ein ætlan løgd um at minka undirskotið burtur aftur eftir nøkrum árum. Hetta eydnaðist somikið væl, at seinasta árið í farna valskeiðinum var undirskotið komið niður á 83 mió. krónur, hóast landsstýrið sum tók við í september hetta árið framskundaði onkrar útreiðslur.
Gongdin vendi aftur í 2018
Góða gongdin helt fram inní hetta valskeiðið, og í 2017 var avlopið heilt uppi á 563 mió. krónum. Men so kom vend aftur í. Hóast tíðirnar framvegis eru sera góðar, og pengarnir streyma inn í landskassan, so sær út til at avlopið í 2018 fer at liggja niðanfyri 300 mió. krónur. Tað er aftaná at landskassin hevur fingið 642 mió. krónur í blokkstuðli og góðar 300 mió. krónur í forskatti av pensjónum (nakað sum sambært Kristinu Háfoss als ikki eigur at verða talt við í úrslitinum). Ella sagt við øðrum orðum: Uttan forskatting av pensjónum var einki avlop í 2018.
So tá sagt verður, at sitandi landsstýri hevur vent undirskoti til avlop, so merkir tað ikki annað enn, at tey sótu við landsins leiðslu, tá uppgongdin, sum hevði vart í fleiri ár, fór uppum nullpunktið. Gongdin vendi frá afturgong til framgongd í 2010, og gongdin vendi aftur frá framgongd til afturgongd í 2018.
Helgi Abrahamsen
RN
Aftur


c: text/html

text:
Sunnudagin møta vit í góðari tíð, so at skrúðgongan kann byrja klokkan 12.30 og kappingarnar stundisliga klokkan 13.00
Dómarauppgávurnar í morgin eru býttar soleiðis:
Spjótkast: Svend Åge (dómari) Jákup Símun, Hans Andreas, Helgi, Margreta. Axel og Jákup loysa av.
Kúluvarp: Eyðun (dómari) Anna, Olga. Randi loysir av.
Longdarlop: Andreas (dómari) Borgar, Mary Joy, Sunneva, Astrid.
Hæddarlop: Jorie (dómari) Ann. Og síðan Gunnvá (dómari) Annfinn S.
Startdómari er Niels Jákup, við telduna er Rógvi, vindmátari er Regin, við mikrofonina Steingrímur og Hallur, úrslitauppheingjari er Ingilín, ábitinum stendur Borgarhjørt fyri og heiðursmerkjunum hevur Rigmor ábyrgdina av.
Kappingin í klingrukasti hjá gentum og dreingjum 14-15 ár kundi vegna nógva vindin ikki avgreiðast leygardagin. Vit fara at hava kappingina hjá dreingjunum klokkan 13.50 og hjá gentunum klokkan 15.50.
Startlistar koma at hanga á uppslagstalvuni.
Vit møtast í felagsbúnunum í góðari tíð til skrúðgonguna klokkan 12.30.
PDF útgáva: FMung2016tidaraetlanSUN

robotstxt: allowed

filter: keep


text:
Gigni flutt í nýggj høli
Í dag var móttøka í sambandi við, at Gigni er flutt í nýggj høli á Landavegnum 30. Heðin Mortensen, borarsjtóri, helt stutta røðu í sambandi við dagin.
Borgarstjórin nevndi, at økið “fyribyrgjandi heilsufrøðitænastur” er samansett øki millum landið og kommunurnar. Galdandi lóg er frá 2005 og galdandi kunngerð frá 2007. Í nøkur ár hevur samskifti verið millum landsstýrið/Heilsumálaráðið, Gigni og TK um at fáa skipað viðurskiftini.
Í 2018 var farið undir at skipa viðurskiftini betri og í 2019 var fyrsta samstarvsskjalið gjørt millum Tórshavnar kommunu og Heilsutrygd/Gigni. Gigni liggur sum kunnugt nú undir Heilsutrygd.
Við nýggja samstarvsskjalinum varð greiðari sett upp viðvíkjandi skyldum og ábyrgdum hjá Tórshavnar kommunu og Gigni viðvíkjandi at fáa rikið økið á besta hátt - soleiðis at karmarnir, ið kommunan skal veita, eru í einari greiðari skipan, og sum ikki elvir til óneyðuga umsiting og smálutastýring frá kommunalu umsitingini.
- Í stuttum merkir tað, at Gigni fær eina rakstrarjáttan eins og aðrir kommunalir stovnar, og so kann húsast á besta hátt innanfyri tann fíggjarkarmin og galdandi regluverki fyri fíggjarstýring. Hetta hevur gingið væl, segði Heðin Mortensen.
- Dagliga virka heilsufrøðingar í Tórshavnar kommunu úti í skúlunum og í smábarna- og ráðgevingartænastuni. Í skúlunum – Skúlanum á Argjahamri, Skúlanum á Fløtum, Sankta Frans skúla, Eysturskúlanum, Hoyvíkar skúla, Skúlanum við Løgmannabreyt og Kollafjarðar skúla, hava heilsufrøðingar føst arbeiðsstøð, meðan tær hava ávísar umstøður í Nólsoyar skúla, Velbastaðar skúla og Kaldbaks skúla.
- Henda tænasta hevur stóran týdning fyri trivnaðin og menningina hjá teimum umleið 3200 skúlanæmingunum í Tórshavnar kommunu. Heilsufrøðingarnir virka í tøttum samstarvi við skúlaleiðslur og frítíðarskúlaleiðslur. Heilsufrøðingarnar hava eisini funktión í mun til trygdarnevndararbeiðið á skúlunum.
- Sjálv um heilsufrøðingarnir eru skipaðir í einum stovni fyri seg, so er soleiðis á flestu skúlum, at teir eru millum starvsfólk skúlans eins og øll hini og eru við til at tryggja, at børnini fáa góða vegleiðing og menning. Smábarnatænastan og ráðgevingin helt í mong ár til í Kristnastovu, men teir karmarnir vóru ikki nøktandi til nútíðar tørv og tænastu.
- Í fjør eydnaðist tað loksins at fáa sett henda bygningin av til endamálið. Hesin bygningurin hevur fleiri nøvn – eitt nú Ytri skúli, Guli skúli, men framyvir skal hann eita Gigni á Landavegnum 30.
- Í fyrstu atløgu skal virksemið avmarka seg til at vera í vestara enda á bygninginum, hetta tí at ætlanin er at fáa innrættað bygningin av nýggjum, bæði so at hann kann dekka verandi tørv, men eisini framtíðar tørv innan fyribyrgjandi heilsutænastur - og eisini til at kunna hýsa høvuðsskrivstovuni hjá Gigni, sum í dag er í Niels Finsensgøtu. Greiningararbeiðið til eina nýggja innrætting byrjar ætlandi í heyst.
- Nútíðin ynskir ofta tøl um ymisk viðurskifti - og ikki minst politiska skipanin ynskir tøl til betri at skilja støðuna í síni samtíð, og fyri at vita um hvørji møgulig inntriv og átøk kunnu gerast. Í samstarvsskjalinum liggur ætlan um, at Gigni skal fáa til vega hóskandi hagtøl um virksemi og leiðslu í skúlanum til vega, soleiðis at skúlaleiðslur, skúlastýrið og kommunustýrið kunnu fáa innlit í almennu viðurskiftini á skúlunum við atliti til heilsu, trivnað o.a.
- Hetta síggja vit fram til og vóna, at Heilsumálaráðið og Gigni í næstum kunnu fáa innført COSMIC ella aðra hóskandi skipan til tað endamálið. At enda vil eg ynskja Gigni góða eydnu við virkseminum í bygninginum og eg vóni, at tit fáa ment tykkara virksemi víðari á leið í hesum nýggju umstøðunum.
- Umhvørvið her á Landavegnum er nakað miðskeiðis í býi okkara, liggur lutvíst innigyrt við nógvum grønum vøkstri og góðum parkeringsviðurskiftum. Við mongu ágrýtnu starvsfólkunum í Gigni, so ivast vit ikki í, at tit fara at gera tykkara besta til at tryggja framhaldandi góðar heilsufrøðitænastur til borgarar í Tórshavnar kommunu.
- Takk fyri og bestu eydnu, segði Heðin Mortensen, borgarstjóri, at enda.


text:
Amnesty International fylgdi sakarmálinum móti 12 katalanskum leiðarum í sambandi við hendingarnar upp undir og eftir fólkaatkvøðuna í Katalonia tann 1. oktobur 2017 og var við á øllum rættarfundunum, sum hildnir vórðu í Madrid.
Dómarnir fullu tann 14. oktobur í ár. Sjey høgir katalanskir embætismenn og tveir leiðarar í felagsskapum í sivilsamfelagnum vórðu dømdir millum 9 og 13 ára fongsul og mistu rættin at røkja almenn ábyrgdarstørv fyri brotsgerðina at eggja til uppreistur. Tríggir aðrir høgir embætismenn vórðu dømdir fyri brotsgerðina ólýdni og fingu bót og mistu rættin at røkja almenn ábyrgdarstørv.
Tað er serliga støðuna hjá teimum báðu leiðarunum í felagsskapum í sivilsamfelagnum, sum Amnesty hevur fylgt.
- Tann óneyva allýsingin av brotsgerðini at eggja til uppreistur og tulkingin, sum teir katalansku leiðararnir vórðu dómfeldir eftir, kunnu fáa fólk at aftra seg við at mótmæla friðarliga
- Jordi Sànchez og Jordi Cuixart, sum eru leiðarar í felagsskapum í sivilsamfelagnum eiga at verða leyslatnir beinanvegin, og dómfellingarnar eiga at verða ógildaðar
At Jordi Sànchez og Jordi Cuixart eru dømdir fyri at eggja til uppreistur, er brot á bæði talu- og savningarfrælsið, og teir eiga at verða leyslatnir beinanvegin, segði Amnesty International í dag eftir at hava almannakunngjørt eina greining av dóminum hjá spanska hægstarætti í síðsta mánað.
Eftir at hava fylgt øllum rættarmálinum staðfestir Amnesty International, at níggju ára fongsul fyri at eggja til uppreistur var eitt ov víðfevnt (disproportionelt) inntriv í talu- og savningarfrælsið. Amnesty International heldur ikki, at hægstirættur megnaði at gera greiðu fyri einum hóskandi lutfalli millum ta hørðu revsingina og tey friðarligu átøkini, sum ákærurnar snúðu seg um.
Fongsulsdómarnir hjá teimum báðum leiðarunum í sivilsamfelagnum og sjey øðrum høgum katalanskum embætismonnum vóru ein avleiðing av tí óneyvu allýsingini av brotsgerðini at eggja til uppreistur í sponsku revsilógini og eini ríkiliga víðkaðari og vandamiklari tulking hjá hægstarætti.
“Jordi Sànchez og Jordi Cuixart eiga at verða leyslatnir beinanvegin, og dómfellingarnar fyri at eggja til uppreistur eiga at verða ógildaðar,” segði Daniel Joloy, ráðgevi hjá Amnesty International.
Greiningin hjá Amnesty avdúkaði einki, sum bendi á, at rættarmálið sum heild var órættvíst, men tað er greitt, at tulkingin hjá hægstarætti av brotsgerðini at eggja til uppreistur var so ríkiliga víðkað, at hon gjørdi lóglig mótmælistiltøk til brotsgerðir.
Jordi Sànchez og Jordi Cuixart høvdu sum privatir borgarar og leiðarar í felagsskapum í sivilsamfelagnum hava rætt til at siga sína hugsan og at skipa fyri friðarligum fundum at stuðla fólkaatkvøðuni og katalanskum fullveldi.
Um so onkur fundur ella okkurt átak skuldi forða fyri, at ein rættaravgerð varð framd í verki, so er friðarligt borgaraólýdni vart eftir altjóða mannarættindalóg. Ovurharðar ákærur móti borgaraólýdni eru eitt óneyðuga víðfevnt inntriv í rættin at savnast friðarliga og brot á altjóða lóg.
Eftir at hava fylgt øllum rættarmálinum staðfestir Amnesty International, at níggju ára fongsul fyri at eggja til uppreistur var eitt ov víðfevnt (disproportionelt) inntriv í talu- og savningarfrælsið. Amnesty International heldur ikki, at hægstirættur megnaði at gera greiðu fyri einum hóskandi lutfalli millum ta hørðu revsingina og tey friðarligu átøkini, sum ákærurnar snúðu seg um.
“Dómfellingarnar av Jordi Sànchez og Jordi Cuixart eru heilt greitt eitt ov víðgongt og disproportionelt inntriv í talu- og savningarfrælsið,” segði stjórin í Amnesty Spania, Estaban Beltran.
“Tingið eigur sum skjótast at endurskoða allýsingina av brotsgerðini at eggja til uppreistur, so at friðarligt borgaraólýdni ikki verður gjørt til eitt brotsverk og ov víðfevnd inntriv ikki verða gjørd í rættin at savnast friðarliga ella rættin at siga sína hugsan.”
Tað hóvar heldur ikki Amnesty, at rætturin knýtir grovleikan av rættarbrotinum saman við tí, at mótstøðan móti fremjingini av einum rættarúrskurði var “øgilig ella algongd”. Við hesum læt rætturin upp fyri møguleikanum hjá myndugleikunum at seta eitt ólógligt mark fyri, hvussu nógv kunnu brúka rættin at mótmæla friðarliga í senn.
Ógreiðan viðvíkjandi brotsgerðini at eggja til uppreistur í revsilógini, sum rætturin tulkar hana, ger, at ov víðfevnd inntriv verða gjørd í talu- og savningarfrælsið. Avleiðingin er, at friðarlig tiltøk av órøttum verða gjørd til brotsverk.
Tann óneyva allýsingin av at eggja til uppreistur og tann ovurvíðkaða tulkingin gera eisini dómfellingarnar av teimum politisku leiðarunum í Katalonia ivasamar.
”Hóast tað kann vera, at teir politisku leiðararnir í Katalonia hava framt brot, sum teir orsakað av síni politisku støðu lógliga kundu verið rættarsøktir fyri, eru dómfellingarnar fyri at eggja til uppreistur – eitt alt ov óneyvt allýst brotsverk – brot á meginregluna um rættargildi. Myndugleikarnir eiga sum skjótast at koma við eini hóskandi loysn á støðuni,” segði Adriana Ribas, samskipari hjá Amnesty International í Katalonia.
”Øll hava rætt at vita, um atferðin hjá teimum kann vera eitt brotsverk. Men hesin dómurin vísir, at tann óneyva allýsingin av brotsgerðini at eggja til uppreistur ger, at hon kann brúkast uttan hógv. Tulkingin hjá hægstarætti kann fáa fólk at aftra seg við at taka lut á friðarligum mótmælistiltøkum uttan at óttast.”
Sambært altjóða mannarættindalóg eiga inntriv í savningarfrælsið at verða gjørd við lóg og at vera neyðug og í lutfalli við eitt nærri tilskilað alment áhugamál. Eitt mótmælistiltak gerst ikki ófriðarligt, bara tí at okkurt ólógligt fer fram ella tí at onkrir luttakarar eru harðligir.
Ávís inntriv kunnu eisini gerast í friðarliga atferð í sambandi við mótmælistiltøk, men slík inntriv eiga at vera ásett í lóg.
Øll rættarbrot eiga at vera so greitt orðað, at fólk at hava møguleika at laga sína atferð eftir teimum.


text:
Her er vegleiðing til skráseting til borgarar, ið ætla sær at brenna bál á nýggjárinum. Øll bál skulu skrásetast hjá Sløkkiliðnum.
Ætlar tú at brenna bál nýggjársaftan, minst so til at skráseta teg hjá Sløkkiliðnum.
Bálbrenning skal altíð fylgja vegleiðingini hjá Umhvørvisstovuni, sum er tøk her.
Umframt at fylgja vegleiðing og galdandi reglugerð á økinum, eiga atlit eisini at verða tikin til grannarnar, um bálið verður brent í íbúðarøki. Góður siður er tí at kunna grannalagið, áðrenn bál verður brent nærhendis bústað.
Í sambandi við bálbrenning og brenning í smáum heimaovnum og í eldstaði eru her nøkur dømi um, hvat kann brennast, og hvat ikki kann brennast.
Hetta er loyvt at brenna:
· Reinur og turrur óviðgjørdur viður
· Ólitað pappír og papp
· Jólatrø og annað grann
Hetta er ikki loyvt at brenna:
· Plast og gummi (t. d. flamingo, dekk, nótir, posar og annað)
· Viðgjørdur og málaður viður
· Saguspønir og spønplátur
· Húsarhaldsburturkast
· Vandamikið burturkast (t. d. máling, battarí, olja, oyðingarevni, loysingarevni o. a.)
· Klæðir, leður og annað
· Mjólkarpakkar
· Dagbløð og vikubløð (viðgjørt papír)
Her nakrar myndir frá nýggjárinum 2017, sjá herundir:


text:
ROÐIN, BÚMERKI
Ein bogað linja gongur ígjøgnum navnið. Navnið stendur við feitum stavum og teir standa tætt saman, fyri at bogaða linjan skal síggjast væl og vera sjónlig í grafiska úttrykkinum. Bogaða linjan gongur uppeftir, og smælkar yvireftir frá vinstru til høgru, fyri at útrykkja vídd og dýnamikk. Deililinjan ígjøgnum navnið skapar eina forgrund og eina bakgrund, sum hava hvør sín lit. Forgrundin er lendið undir luftini, meðan tann reyða bakgrundin er luftin við roðanum. Forgrundin hevur ein myrkari reyðan lit, sum er ein myrkari tóni av tí reyðu luftini.
Búmerkið lýsir navnið á ein beinleiðis hátt: Ein roði á luftini. Sambært føroysku orðabókini er roði ein reydligur farri á luftini av rísandi ella setandi sól. Roði í síni skilmarking er lutleysur í mun til ungdóm og elli – og kann tí eisini ímynda lívið sum heild.
Búmerkið er lætt at minnast, í og við at navnið er Roðin og í og við at merkið lýsir ein roða. Hartil er merkið partur av navninum og eitt við tað. Búmerkið í navninum ber í sær allan súmbolikkin í navninum, bæði hvat litum og formi viðvíkur.
Búmerkið hevur bert ein uppsetingarhátt.
LITIRNIR
Í búmerkinum eru tveir litir: Reytt og myrkareytt. “Roði” kemur frá “reyður”, og tí er reytt í veruleikanum tann einasti rætti liturin til búmerkið hjá roðanum. Reytt er eisini tann liturin, sum umboðar umsorgan og kærleika best.
Tá ein roði er á luftini, hevur luftin altíð ein ljósari reyðan lit enn lendið, tí at roði kemur á luftina, tá ið sólin rísur ella setur, og tá er dimt úti. Tí er alt, sum ikki er roði, gjørt myrkareytt, fyri at roðin sjálvur skal skera seg út og síggjast væl. Valt varð ikki at brúka svart saman við reyðum, tí at svart er dapurt og kalt og kann tengjast deyða. varð Valt varð heldur at brúka ein myrkari reyðan lit saman við litinum í sjálvum roðanum.
NAVNASKRIFTIN
Navnið er sett við skrift-týpuni Prometo. Hon er ein nýggj, slóðbrótandi skrift, sum varð útgivin í 2014 av Dalton Maag. Prometo hevur eitt nútímans úttrykk, sum setur Roðan á breddan við nútímans samleika.
Navnið stendur við beinari skrift, sum ger, at úttrykkið er róligt og trygt.
ADRESSU- OG SKELTASKRIFT
Til adressu- og skeltaskrift havi eg valt eisini at brúka Prometo. Prometo fæst í sjey útgávum og er tí góð og smidlig at brúka til alt lýsingatilfar og skelting og annað hjá Roðanum.
Nota Bene
Uppsetingin av búmerkinum eru avgerandi og endalig.
Ein eigur ongantíð at toyggja eitt búmerki á nakran hátt, men altíð at minka og vaksa tað proportionalt.
Sjúrður Højgaard, grafiskur sniðgevi, MHÍ ‘97.


text:
Virksemi
Ársfrágreiðingar
Ársfrágreiðingarnar frá NORA geva eitt yvirlit yvir tað virksemi og tær verkætlanir, sum vórðu framdar í farna árinum.
Tað ber eisini til at lesa frágreiðingarnar í I-paper-formati her:
- Ársfrágreiðing frá NORA 2019
- Ársfrágreiðing frá NORA 2018
- Ársfrágreiðing frá NORA 2017
- Ársfrágreiðing frá NORA 2016
- Ársfrágreiðing frá NORA 2015
- Ársfrágreiðing frá NORA 2014
- Ársfrágreiðing frá NORA 2013
- Ársfrágreiðing frá NORA 2012
- Ársfrágreiðing frá NORA 2011
- Ársfrágreiðing frá NORA 2010
- Ársfrágreiðing frá NORA 2009
- Ársfrágreiðing frá NORA 2008


text:
Vegna økt virksemið verður søkt eftir byggi- ella verfrøðingi ella persóni við líknandi útbúgving til J&K Petersen.
Arbeiðsøkið verður í høvuðsheitum at arbeiða við útførandi arbeiðsuppgávum. J&K Petersen hevur nógvar stórar og spennandi verkætlanir fyri framman, ið krevja fakligan kunnleika til arbeiðsøkið innan bygging.
Persónurin kemur í tøttum samstarvið við projektleiðslu at taka sær av arbeiðsuppgávum, at skipað og tilrættisleggja arbeiðsgongdir í ávísum verkætlanum við serligum atliti til EL.- og HVS- og ventilatións økið.
Arbeiðsuppgávurnar fevna eisini um jørð- og betongarbeiðið og annars byggiarbeiði sum heild.
Arbeiðsuppgávur:
- Eftirlit
- Kvalitetssikring
- Planlegging
- Samstarv og samskipan av undirentreprenørum
Førleikar:
Ynskiligt er at tú hevur innlit í skipanir sum:
- AutoCad
- Revit
- Office v.m.
Løn og setanartreytir:
Løn sambært avtalu.
Umsóknarfreiðstin til starvið er 18. mars 2020.
Ynskir tú at fáa meira at vita um starvið, ert tú væl komin at seta teg í samband við Finnur Joensen, HR-leiðara á tlf. 585036.
Søk starvið her.


text:
Condoleezza Rice
Condoleezza Rice (f. 14. november 1954 í Birmingham, Alabama) var uttanríkisráðharri í stjórnini hjá Republikanska forsetanum George W. Bush. Rice er fødd í Alabama í 1954. 15 ára gomul fór hon at lesa musikk í Denver í Colorado, og ætlanin var at blíva konsertpianistur. Men á universitetinum fylgdi hon einum skeiði í internationalum politikki og bleiv hereftir bitin av áhuga fyri Sovjetsamveldinum og internationalum relatiónum. Í 1974 tók hon bachelorprógv í politiskari vísund, í 1975 masterprógv og í 1981 PhD.
Í 1990unum undirvísti hon í politiskari vísund. Haraftrat hevði hon tilknýti til vinnulívið. Hon var m.a. stjóri í oljufelagnum Chevron. Í 1989-91 var hon stjóri á deildini fyri sovjetisk og eysturevropeisk málsøki í Trygdarráðnum í USA. Við síni hollu vitan um Sovjetsamveldið gjørdi hon stórt inntrykk á forsetan, George W. Bush. Í 2000 bleiv hon útnevnd til ráðgeva í uttanríkismálum hjá forsetanum, og í desember sama ár bleiv hon trygdarráðgevi hansara. Í 2005 bleiv hon uttanríkisráðharri. Rice hoyrir til á tí neokonservativa vonginum í USA.
Condoleezza Rice er annað konufólkið, sum er sloppið í uttanríkisráðharrasessin hjá stórveldinum. Hin fyrra var Madeline Albright, sum var dóttir ein av lærarunum hjá Condoleezzu Rice á lærda háskúlanum. Hon er úr svarta minnilutanum í USA.


text:
Tað verður ein góð konsert líkamikið hvat
Halleluja Sofus lovar eina góða framførslu á Summar Festivalinum 2014. Hann skal spæla í Ver-tjaldinum, og hann lovar okkurt yvirraskilsi. Tað er ein maður við góðum sjálvsáliti, ið kemur at vitja Summar Festivalin.
– Eg eri sera spentur til Summar Festivalin og gleði meg at sleppa at uppliva størsta festivalin í Føroyum. Tað, sum eg sjálvsagt gleði meg allarmest til, er at framføra fyri festivalgestunum, sigur Halleluja Sofus.
– Nú var eg á Country og Blues Festivalinum í Sørvági fyrr í summar, og tann konsertin eydnaðist avbera væl, og áhoyrararnir vóru væl nøgdir, fortelur Halleluja Sofus.
Halleluja Sofus er ein kendur maður í Føroyum. Hann hevur havt nógvar snøggar bilar og hevur sjálvur evnað teir til. Hann hevur eisini luttikið í útvarpssending, har hann hevur kjakast um lívsins viðurskifti. Og í gerandisdegnum hevur hann ikki fjalt smádrongin, sum einhvør maður hevur innan í sær.
Halleluja Sofus hevur góðar tónleikarar við sær á pall í Klaksvík leygarkvøldið – millum annað Kim Hansen, Eyðun Johannesen, Jóhan Ziskason og onnur, ið koma at virka við í framførsluni.
– Eg havi eitt breitt úrval av songum, sangir og sjangrur til ein og hvønn. Eg føli meg bara fram, merki stemningin og finni harfrá útav, hvørjar sangir eg velji at syngja. Tað kann ikki kiksa, sigur Sofus flennandi.
Tey, sum koma at lurta, verða ið hvussu er ikki skuffað. Tað lovar Halleluja Sofus.
Bruuuum bruuuum!
– Hvat var hatta?
– Nei hatta var einki, eg eri bara úti í garasjuni og finglist við ein bil, svarar Halleluja Sofus.
Halleluja Sofus er altíð í gongd – og hann brummar á Summar Festivalinum leygarkvøldið kl. 20.00


text:
Endamál: At næmingar læra um norrönar tónleikarar, tónaskald, rithövundar, leikstjórar, leikarar, sniðgevar, arkitektar, málarar, sum eru heimskendir.
Hvat fyri listagrein fæst tú við?
- Kennir tú væl okkurt listafólk? (familja?)
- Hvat fyri listagrein fæst viðkomandi við?
- Kanst tú nevna okkurt kent listafólk?
- Hvat fyri listagrein fæst viðkomandi við?
Næmingar kunna sær ýmsar listagreinar og royna sjálvir!
- Teknað ella greið frá um ta listagrein sum tær dámdi best.
- Hvat fyri listagrein er best umtókt?
Savnað upplýsingar saman og koyr tær á internetsíður, bloggsíður ella wikisíður. Kunnað aðrar næmingar um listagreinini við at brúka PowerPoint, myndaalbum (Bookr eða Flickr Toys), blað (Glogster), uppslagstavla ella filmklipp.


text:
Acoustic EIDOLON
Gittarleikari Joe Scott og selloleikari Hannah Alkire frá Colorado / USA skaptu eitt spennandi nýggjur akustiskt ljóð, sum blanda musikalskur ávirkjum frá Celtic, Americana, Rock, Vocal & Flamenco til hetta, sum Dirty Linen Magazine lovar sum “ein ómetaliga musikalska veitslu”. Norðan hørpuleikari Thomas Loefke geva gandin frá keltiska hørpu til Hannahs ómetaliga, óatfinnandi og sera kensluborin sello spæl og Joe’s ljóð sum rytmiskur gittari og guitjo. Hannah Alkire viðurkennast altjóðaligur fyri at taka sello støðum, sum ongantíð fyrr hava tikið. Á Summartónar fara Acoustisc Eidolon spæla ein blandingur av teirra egin tónleikur og kompositiónir frá føroysku tónaskøldunum Angelika Nielsen og Kristian Blak.
Address
Hvonn Brasserie
Tórsgøta 4
100 Tórshavn
Tórshavn (capital)
ContactWebsite
(+298) 350000
hvonn@hvonn.fo
Date
25 Jun 21:00


text:
Tíðindaskriv frá Vágs kommunu, 6. juli 2017
Vit gleða okkum til eitt sera spennandi vikuskifti í Páls Høll, nú Norðurlendska Meistarastevnan fyri Ung verður á fyrsta sinni í Føroyum, í Páls Høll í Vági.
Við Páls Høll hava vit í Vági fingið framúr góðar umstøður – og ein partur av ætlanini við Páls Høll var nettup at kunna taka ímóti slíkum altjóða kappingum, sum Norðurlendsku Meistarastevnuni fyri Ung, sigur Dennis Holm, borgarstjóri.
Ítróttur sum heild – og ikki minst svimjing, hevur stóran týdning fyri okkum í Suðuroynni, og tí eru vit eisini fegin um, at vit hava fingið møguleikan at hýsa einari stórari norðurlendskari svimjistevnu, har okkara ungu svimjarar kunnu royna seg í kapping við svimjarar úr grannalondunum, og tey, sum ikki kappast, kunnu leita sær inspiratión og seta sær nýggj mál, sigur Dennis Holm.
Fyri Vág hevur tað eisini stóran týdning, at vit ár um ár taka ímóti stórum tiltøkum. Í fjør var norðurlendska strandamentanarstevnan, Nordisk Kystkultur, í Vági, í ár Norðurlendska Meistarastevnan fyri Ung í svimjing, og hvør veit, kanska vit eisini hava eitt norðurlendskt tiltak á skrá komandi summar, sigur borgarstjórin.
Tiltøk, sum hesi, eru við til at seta Vág og Vágs kommunu á norðurlendska kortið, og øll søgan kring Páls Høll, er jú ein framúr spennandi søga, um eitt lítið lokalsamfelag, sum hevur megnað at bygt ein 50 m. svimjihyl – og helst er hetta minsta stað í heiminum við einum 50 m. svimjihyli, og tað eru vit sjálvsagt stólt av, sigur Dennis Holm.
Komandi dagarnir fara nógv fremmanda fólk at vitja í Vági, og eg ivist ikki í, at fólk her á leiðini – eins og vit eru von við – fara at taka væl ímóti teimum; tey vitjandi eru jú eisini eitt slag av ambassadørum, sum uttan fyri landoddarnar, fortelja sína søgu um Norðurlendsku Meistarastevnuna fyri Ung í Vági í 2017, sigur Dennis Holm, borgarstjóri.
Eg gleði meg til eitt spennandi vikuskifti við spennandi svimjikappingum, og vóni eisini at nógv fólk fara at heppa á okkara framúr góðu svimjarar, sigur borgarstjórin at enda.
Vágs Kommuna


text:
Sunnudagin 9. september í 2018 er val í Svøríki. Val er til Ríkisdagin, kommunur og landsting í Svøríki.
Í Svøríki búgva fleiri enn 10 mió fólk. Tí er Svøríki størsta Norðurland, tá mett verður eftir fólkatali.
Svenski Ríkisdagurin heitir á skúlar og lærarar har í landinum at brúka tað tilfar, sum er tókt á teirra heimasíðu.
Í Svøríki gera tey nógv fyri at upplýsa fólkið um at velja tá val er.
Eitt av evnunum, sum nógv er at hoyra um í miðlunum, er hvat politisku flokkarnir í Svøríki halda um tilflytarar.
Upp undir ríkisdagsvalið í Svøríki hava svenskir og altjóða miðlar borið tíðindi um at svartklæddir persónar hava sett eld á bilar.
Bretski BBC journalisturin, Gabriel Gatehouse, førir okkum í 18 minuttir inn í eitt Nútíðarsvøríki.
Svenska avísin 8 Sidor sigur, at eftir ríkisdagsvalið í ár kann alt henda.
Tað tilfar, sum við hepni kann brúkast sum grundarlag hjá læraranum í hesum føri, er nýggja bókin Samfelagið - og vit (Nám 2018) og fyrra bókin Samfelagið - og eg (Nám 2017).


text:
Sangur 4
Eitt gott navn hjá Gudi
1. Vit vilja liva Jehova eftir vild,
á ongum sinni frá honum verða skild.
Sítt pláss í minni hans fær tann, ið gevur ans
og gongur støðugt leið Skaparans.
2. Fert tú í heimin at skapa tær eitt navn,
við stórum vónum um giti fyri stavn,
er tað so stríðið vert? Sum vinur heimsins bert
tú teg til óvin hjá Gudi gert.
3. Í lívsins bók er títt navn um ævir vart,
har goymist alt, sum er vorðið Gudi kært.
Hann kanst tú líta á, tak til tín hyggin ráð,
og fá tær gott navn Jehova hjá.
(Sí eisini 1 Mós. 11:4; Orðt. 22:1; Mal. 3:16; Op. 20:15.)


text:
Russiskir teldusníkar hava nú likið eitt fimta sett av WADA dáta, umfatandi eisini fleiri svimjarar. Í alt eru tað nú einir 107 íðkarar sum hava fingið almannakunngjørt persónligar upplýsingar, úr ítróttum sum svimjing, súkkling, kanorógving, fimleiki, vatnpolo, borðtennis, rógving, sigling, fikting, flogbólti, judo, kurvabólti, fótbólti, hockey, golf og skjóting. Sí Inside the Games
Millum tey sum eru útstillað hesuferð, eru millum annað kendir svimjarar sum Cate Campbell úr Avstralia, Katerine Savard úr Kanada, Steffen Deibler úr Týskalandi, Cameron van der Burgh úr Suðurafrika og Rikke Møller Pedersen úr Danmark. Teirra dáta eru typisk undantaksloyvi frá WADA til at kunna taka astmaheilivág sum Terbutalin (Bricanyl) og Salbutamol (Ventolin), umframt Prednisolone og Prednisone sum vist nokk eisini eru til at hjálpa uppá millum annað astma.


text:
June-Eyð Joensen
Jól eru ein kristin høgtíð, sum verður hildin frá 24. til 26. desember. Vit halda jól til minnis um Jesu føðing.5
Tað eru fýra sunnudagar í advent, og hvønn sunnudag fyri jól tendra vit eitt ljós í adventskransinum.7
Sankta Lusia er eitt halgimenni, sum vit minnast 13. desember. Tá ganga børn lusiugongu.9
Nógv verður gjørt fyri at lýsa hesa myrku tíðina upp. Ljósketur hanga runt um nógv hús, og í vindeygum lýsa jólastjørnur.11
Nógv børn fáa kalendaragávur ella adventsgávur í desember. Fyrr fingu børnini bara í hosuna jólamorgun.15
Sertakir føroyskir jólasiðir síggjast best í mati. Fyrr var vanligt at eta ræstan fisk og sperðil á jólum. Nú eta tey flestu dunnu, gás ella ræst kjøt.17
Jólaprýðið verður tikið niður trettanda, 6. januar, sum er dagurin til minnis um teir tríggjar vísmenninar.21
Foto/ Myndir/ Asseq/ Valokuva/ Guvvieh/ Nuotraukos/ Photo:
S1+8+10+20+22: Ingvard Fjallstein
S4+12+14+16+18: June-Eyð Joensen
S6: Thordis Dahl Hansen


text:
- Tíðindi, mentan og ítróttur
Løgmaður: Hevði einki við CIP-avtaluna at gera
27. juni 2013 er ein avgerandi dagur í málinum um politisku handfaringina av Skálafjarðartunnlinum.
Hetta er dagurin, tá Kári P. Højgaard, táverandi landsstýrismaður í innlendismálum, skrivaði undir avtaluna við Copenhagen Infrastructure Partners um at lata eina millión í endurgjaldi, um tunnilssamráðingarnar duttu niðurfyri.
Hevði Kári P. Højgaard heimild at skriva undir endurgjaldsavtaluna? Og hvønn leiklut hevði Kaj Leo Holm Johannesen í hesum?
Tað er tað, sum Hans Gammeltoft Hansen, kanningarstjóri, millum annað skal fáa greiði á.
Tað verður neyvan lætt. Tí tey, sum vóru á fundinum, hava hvør sína fatan av tí, sum fyrifórst.
Góðtók avtaluna
Bæði Kári P. Højgaard og táverandi aðalstjóri í Innlendismálaráðnum, Rúni Joensen, vilja vera við, at løgmaður á fundinum bæði visti um og góðtók endurgjaldsavtaluna. Kári P. Højgaard segði undir avhoyringunum í gjár, at løgmaður førdi orðið á fundinum, har endurgjaldið til CIP var umrøtt.
Rúni Joensen, aðalstjóri, segði, tá hann varð avhoyrdur, at løgmaður de facto gjørdi endurgjaldsavtaluna.
Men løgmaður hevur eina heilt aðra fatan av, hvat hendi á fundinum.
Kaj Leo Holm Johannesen játtaði, at hann sat einsamallur við Rúna Bro Róin frá CIP klokkan níggju, áðrenn hini møttu í fundarhølinum. Men teir báðir tosaðu hvørki um tunnil ella endurgjald. Teir tosaðu um gamlar dagar, tá Kaj Leo Holm Johannesen vardi HB-málið, og Rúni Bro Róin plagdi at taka myndir frá fótbóltsdystum.
Tað var ikki fyrr enn Kári P. Højgaard og Rúni Joensen við fylgi komu inn í fundarhølið, at tunnilin varð umrøddur.
Men leikluturin hjá løgmanni var, sambært honum sjálvum, sera avmarkaður á fundinum.
Málið aftur í tingið
Hann skuldi einans greiða frá, hví hann avgjørdi at senda málið niðan aftur í løgtingið, fyri at fáa staðfest heimildina at lata privata felagið gera tunnilin.
Løgmaður váttaði, at endurgjald til CIP varð umrøtt á fundinum. Bæði 10 milliónir og ein millión vóru nevndar. Rúni Bro Róin vildi hava løgmann at skriva undir eina endurgjaldsavtalu, men hesum noktaði løgmaður, tí tað var ikki hansara borð. Tað var borðið hjá Kára P. Højgaard.
Løgmaður hevur áður sagt, at ein millión í endurgjaldi er piparnøtur samanborið við tær mongu milliónir, sum landið sparir við at lata tunnilsverkætlanina vera privata heldur enn almenna.
Hetta endurtók hann Dómhúsinum í dag.
Minnist ikki
Spyrjarin vildi vita, um hann bara HUGSAÐI um piparnøturnar á fundinum úti í Tinganesi, ella um hann eisini segði sína hugsan á sjálvum fundinum.
Men tað mintist løgmaður ikki.
Løgmaður varð eisini spurdur, um hann helt, at hann á fundinum kundi havt givið landsstýrismanninum, aðalstjóranum og CIP-fólkunum eina fatan av, at hann góðtók, at teir eftir fundin gjørdu eina break-fee avtalu.
Men tað kundi løgmaður ikki svara, tí hann segði seg ikki kunna vita, hvørja kenslu onnur standa eftir við.
- Tað er nóg ringt at kenna sínar egnu kenslur", legði hann afturat.

Sí eisini


text:
- Tíðindi, mentan og ítróttur
Uppskot at broyta hjúnabandslógina latið tinginum
Uppskotið um broytingar í hjúnabandslógini er nú latið løgtingsskrivstovuni.
Uppskotið hevur til endamáls at broyta lógina so, at samkynd eisini skulu kunna ganga saman í borgarligt hjúnarlag. Og sum skilst, er talan um neyvt sama uppskot, sum Bjørt Samuelsen, Rigmor Dam og Poul Michelsen í seinastu tingsetu løgdu fram.
Fýra tingkvinnur eru saman um hetta uppskotið. Tær eru Sonja Jógvandóttir, sum er uttanflokka, Bjørt Samuelsen úr Tjóðveldi, Kristianna Winther Poulsen úr Javnaðarflokkinum og Hanna Jensen úr Framsókn.
Løgtingsskrivstovan kannar nú løgfrøðiliga uppskotið um broytingar í hjúnarbandslógini, og væntandi verður tað lagt fyri løgtingið fyrst í næsta mánaði.
Sí eisini


text:
Portalurin skrivar á heimasíðu síni:
Vága Floghavn er nú liðug við RNP-innflúgvingarskipanini. Skipanini skal tryggja, at flogfør, sum skulu lenda á flogvøllinum, hava bestu møguligu umstøðurnar til hetta.
Gudny Langgaard, stjóri á Vága Floghavn, sigur við KVF, at tað er neðygut hjá einum flogvølli at hava eina tílíka skipan.
At Vága Floghavn hevur fingið sær eina slíka skipan hevur fyrr skapa rumbul. Atlantic Airways hevur havt RNP skipan síðani 2012, og kostaði hetta felagnum 30 milliónir krónur. At Vága Floghavn nú hevur fingið sína egnu skipan merkir, at eitt nú SAS kann nýta hesa skipanina. Eitt nú Jóhanna á Bergi, stjóri í Atlantic Airways, hevur kallað tað ein beinleiðis stuðul til kappingarneytarnar hjá felagnum, at Vága Floghavn nú hevur fingið sína egnu skipan.


text:
Í gjár var FM í hálvum maraton hildið í Klaksvík í sambandi við stóra tiltakið NS-hálvmaraton, sum Treysti skipar fyri. Eisini var stuðulsrenning fyri Sclerosufelagnum, har allur peningur frá teimum, sum runnu styttra teinin – 5 km – fór óskerdur til Sclerosufelagið. Undan startinum var eisini barnarenning. Tiltakið var sera væleydnað, og tilsamans vóru um 200 rennarar møttir upp.
Heldur váttligt undan startinum, men tað bleiv bara heilt gott
Veðrið sá einki serligt út. Nógv regn allan fyrrapartin, men tað tornaði nakað eftir startin klokkan 14.00. Vindurin var ikki hin nógvi, og tá tað samstundis var hampuliga lýtt, gjørdist renniveðrið bara av tí heilt fræga, tá saman um kom.
Fýra umfør á góðar fimm kilometrar skuldu rennast. Eftir fyrsta fjórðing fylgdust fýra menn. Men beint eftir, so sleit Cecil Weihe seg leysan. Hinir tríggir, Hjalmar Sjóvará, Regin Thomsen og Lau Jensen, fylgdust líka til 16 km, tá Hjalmar mátti sleppa. Áðrenn seinast túrin út á Bumshamar byrjaði eisini at loysna millum Regin og Lau.
Cecil økti allan vegin. Ferðin var so jøvn, at sjálvt ikki fínasta klokkuverkið kundi síggja mun á einum kilometri frá einum øðrum. Á málinum var Cecil smáar tríggjar minuttir undan nærmasta kappingarneytanum, og vann FM í hálvum maraton fyri triðju ferð. Regin Thomsen fekk eitt gott persónligt met og tryggjaði sær silvur góð tjúgu sekund undan Lau Jensen á bronsuplássinum.
Her koma teir framvið málinum eftir fyrsta av fýra umførum, og her er Cecil væl á veg at slíta seg leysan. Peter Jensen er framvegis við her, men fall skjótt frá.
Hetta man hava verið besti dagurin hjá Roysninum nakrantíð. Eitt var at vinna silvur og bronsu í FM hjá monnunum. Men kvinnurnar vildu enn meira. Tí her vunnu tær bæði gull og silvur. Gott nokk var tað væl rennandi svenska Sarah Vallin, sum var allarfremst av kvinnunum, men hon var ikki partur av FM-stríðnum. Men aftanfyri hana kom fyrst Astrid Joensen og síðani Lydia Jacobsen. Báðar runnu tær sera javnt og væl, og teirra plaseringar blivu ongantíð hóttar. Hetta var fyrstu ferð, at Astrid vann eitt FM-heiti í renning. Svanna Lútzen úr Treysti vann bronsuna.
Astrid Joensen vísti góðan form og vann sítt fyrsta FM-heiti í renning
Svenska Sarah Vallin var langt fremst av kvinnunum, men kann ikki vinna FM. Hon vann tó NS ½maraton
Roysnið gjørdi eitt ordans hál til FM ½ maraton og vann ikki færri enn fýra av teimum seks stóru heiðursmerkjunum.
FM opin bólkur menn
1. Cecil Weihe, Bragdið 1.21.53
2. Regin Thomsen, Roysnið 1.24.21
3. Lau Jensen, Roysnið 1.24.47
FM opin bólkur kvinnur
1. Astrid Joensen, Roysnið 1.37.09
2. Lydia Jacobsen, Roysnið 1.39.33
3. Svanna Lútzen, Treysti 1.51.07
FM veteranar, menn
1. Cecil Weihe, Bragdið 1.21.53
2. Lau Jensen, Roysnið 1.24.47
3. Hjalmar Sjóvará, Bragdið 1.25.48
FM veteranar, kvinnur
1. Astrid Joensen, Roysnið 1.37.09
2. Mona Rasmussen, Treysti 1.51.46
3. Beinta Hilduberg, Bragdið 1.56.42
FM superveteranar, menn
1. Borgar Biskopstø, Treysti 1.37.05
2. Hjalti Gunnarstein, Bragdið 1.39.28
3. Kári Simonsen, Bragdið 1.43.06
FM superveteranar, kvinnur
1. Elisabeth Rasmussen, Bragdið 2.04.02
2. Anna Sofía Kristiansen, Bragdið 2.07.54
3. Laila Jacobsen, Frælsi 2.15.24
FM ultraveteranar, menn
1. Jóannes Ortind, Bragdið 1.47.36
2. Robert Vilhelmsen, Bragdið 1.59.43


text:
Arabiska várið
Arabiska Várið, sum byrjaði í Tunesia í 2011, breiddi seg skjótt til onnur arábisk lond, og tað førdi til ófrið í Libya, Egyptalandi, Tunesia, Jemen, og Sýria, sum síðani kom út í eitt blóðugt borgarakríggj. Arábiska Várið byrjaði í Tunesia, tá ið ein ungur maður, nevndur Mohamed Bouazizi, 17. desember 2010 setti eld á seg sjálvan sum eitt mótmæli ímóti korruptión og ágangi frá tunesisku myndugleikunum. Tað vóru hendingarnar í Tunesia, sum settu eld í stórar partar av tí arábiska heiminum og elvdu til stórar kravgongur og mótmæli til frama fyri nøkur heilt grundleggjandi mannarættindi í fleiri av londunum innan Arábisku Samgonguna. Úr Tunis breiddu mótmælini seg til fleiri lond í Miðeystri – millum annað til Egyptaland, Jemen og Sýria. Í Sýria er tvídrátturin vorðin til eitt sera blóðugt og harðligt borgarakríggj við fleiri enn 400.000 deyðum, samstundis sum fleiri milliónir eru flýdd úr landinum. Arabiska Várið er, síðan tað byrjaði í 2010, vorðið ein av teim størstu humaniteru kreppunum, vit hava sæð síðani Seinna heimsbardaga.


text:
af Dina Jensdóttir Norðberg | sep 21, 2021 | PRÁTIÐ PODVARPWatch this video on YouTube Tá ein sum játtar trúgv, seinni noktar trúgv, er so viðkomandi frelstur? Hetta evnið tosa vit um í hesum poddinum, Evnið hevur eisini verið umrøtt í hesum báðum videonunum niðanfyri: EINA FERÐ FRELSTUR = ALTÍÐ FRELSTUR? (ÆVIG FRELSA)...
af Dina Jensdóttir Norðberg | sep 14, 2021 | PRÁTIÐ PODVARP Watch this video on YouTube Í hesum poddinum, parti 14, fari eg at tosa um, ávirkanin, sum forelskilsi hevur og ávirkanin, sum Heilagi Andin hevur og hvussu hesi líkjast. Hetta er ein stuttur podcast á 14 minuttir, sum tú kanst lurta eftir í morgun, meðan tú gert...
af Dina Jensdóttir Norðberg | aug 31, 2021 | PRÁTIÐ PODVARPWatch this video on YouTube Sum børn, so vaksa vit upp og hoyra, hvat vit skulu og ikki skulu gera. Tað verður sagt við børn: “verð blíð/ur, minst til at deila, ikki lúgva, ver takksom/samur.” Og vit kundu hildið á fram. Hava tit nakrantíð sagt hetta við...
af Dina Jensdóttir Norðberg | mar 23, 2020 | PRÁTIÐ PODVARPHví heldur tú kristindómur er rætti átrúnaðurin? HOYR PODDIN 7 Poddur #12 Í hesum poddinum, parti 12, fara vit; eg og beiggi mín, Jan Levi Bech; at tosa um kristin kunnu ivast. Eisini tosa vit um, hví vit persónliga eru vís í, at Kristindómur er tann rætti...
af Dina Jensdóttir Norðberg | mar 18, 2020 | PRÁTIÐ PODVARPCORONA, BRÚDLEYP & DÁNIEL HOYR PODDIN 7 Poddur #11 Í hesum poddinum, parti 11, fara vit at tosa um covit-19, brúdleypið hjá mær sum er í væntu og Dániel og vinmenn hansara. Ja, Dániel-í-leyvibølinum, Dániel. Covit-19 covit-19 ella coronavirus, er ein umfarssótt,...
af Dina Jensdóttir Norðberg | nov 26, 2019 | Bíbliuprát og spurningar, PRÁTIÐ PODVARPÍ hesum podcastinum fari eg at svara spurningum, ið ein lurtarari hevur sent inn. Viðkomandi skrivar soleiðis: “Hey eg eri ein genta, sum eri sindur forvirrað viðvíkjandi um tað er rætt av mær at fara á miðnámsveitslu. Eg ivist tí at…” Hendan...


text:
Obi-Wan Kenobi
Obi-Wan Kenobi er ein karakterur (figurur) í Star Wars universinum. Hann er ein av fleiri høvuðs-karakterum í Star Wars røðunum. Saman við Anakin Skywalker (Darth Vader), R2-D2 og C-3PO, er hann ein av bara fýra karakterum, ið koma fyri í øllum seks Star Wars filmunum. Í upprunaligu triologiini verður hann spældur av Alec Guinness, og í prequellinum verður hann spældur av Ewan McGregor, og í Star Wars filminum The Clone Wars og sjónvarpsrøðini av sama navni leggur James Arnold Taylor rødd til hann.


text:
- Tíðindi, mentan og ítróttur
Lata nú kvotur til vinnuligar royndir
Fyrsta dagin fæst at vita, hvør fær fisk til vinnuligar royndir og verkætlanir í ár.
Tað hevur tikið drúgva tíð at viðgera umsóknirnar, tí 6. juli var freistin at søkja.
51 umsóknir eru at taka støðu til.
Jacob Vestergaard, landsstýrismaður í fiskivinnumálum sigur, at viðgerðin hevur verið drúgv, tí umsóknirnar eru nógvar, og tað kemur ikki óvart á, at fólk ótolnast.
Hetta eru kvoturnar
Kvoturnar til vinnuligar royndir og verkætlanir í ár eru:
7.813 tons av makreli, 10.824 tons av norðhavssild og 18.961 tons av svartkjafti.
Eisini ber til at søkja um ískoytiskvotu av svartkjafti. Har eru 12.640 tons tøk.
Treytirnar eru í kunngerð, sum var lýst í summar.
Sambært henni er harafturat uppsjóvarfiskur, sum ikki bleiv fiskaður í fjør, fluttur til í ár.
Umsøkjara nýtist ikki at eiga fiskifar, men skal hava avtalu við onkran, sum eigur fiskifar. Eisini ber til at keypa fiskifar, sum ikki hevur veiðiloyvi ella fiskiloyvi til vinnuligar royndir og verkætlanir.
Hoyr samrøðu við Jacob Vestergaard í útvarpstíðindunum.
Tak niður
Sí eisini


text:
Hann er føddur 20/6-1934 í Sumba. Barnaárini gekk hann í skúla í Skopun, hagar hann flutti saman við foreldrunum í 1940. Í 1948 fór hann til Havnar at ganga í skúla og leyk preliminerprógv í 1952. Eitt skifti las hann enskt og latín við lærda háskúlan í Keypmannahavn, seinni norrønt í Reykjavík og í Keypmannahavn; hann tók mag. art. prógv í norrønari málfrøði í 1966.
Í eitt ár var hann knýttur at orðabókaarbeiði á Árnasavni í Keypmannahavn, í eitt ár var hann gestalærari á lærdum háskúla í Illinois í USA, kom so í 1968 heim í starv á Fróðskaparsetri Føroya; eftir at Christian Matras í 1971 legði frá sær, var Jóhan Hendrik deildarstjóri á Føroyamálsdeildini.
Í studentadøgunum var hann eitt skifti blaðstjóri á Oyggjaskeggja, og heim aftur komin hevur hann verið formaður Varðans eitt skifti og frá 1975 í rítstjórnini á Fróðskaparriti. Hann hevur bæði latið føroyskum og útlendskum tíðarritum málsøguligar greinir, og hann hevur týtt bæði í bundnum og óbundnum máli, m.a. bókina hjá Jørgen Frantz Jacobsen »Danmark og Føroyar«, men høvuðsverk hansara higartil er eykabindið til »Føroysku-Donsku orðabókina«, 1974.
Úr: Árni Dahl: Bókmentasøga I-III. Fannir. 1980-83. (GG. Seinast dagført í 1983).


text:
Fleyr við í Nordic Masters
Fyri aðru ferð hevur Fleyr lið við í árligu ungdómskappingini Scadinavian Masters, sum Fortuna Odense skipar fyri. Kappingin er ætlað sum venjing hjá liðunum, sum eru við, men er eisini partur í tilgongdini hjá danska flogbóltssambandinum at velja og venja bestu ungu leikararnar. Hesaferð eru fleiri týsk lið við umframt sjálvandi donsku liðini. Fyri Fleyr er hetta góð venjing, og ein roynd at síggja, hvussu liðini eru fyri borin saman við donsk og týsk lið.
Fleyr hevur tvey gentur 16 lið við í kappingini og eitt dreingir 16. Bæði gentuliðini leiktu 4 dystir leygardagin, og tað hevur gingið sera væl. Fleyr 2 hevur vunnið tveir og tapt tveir. Fleyr 1 hevur gjørt bart í dag, og vunnið allar sínar dystir. Liðið hevur einki sett tapt.
Hjá dreingjunum byrjaði dagurin trilvandi, og liðið tapti fyrsta dystin, men so tók liðið sær um reiggj og vann hinar báðar dystirnar leygardagin. So statt hava øll trý liðini hjá Fleyr staðið seg væl í kappingini higartil.
Kappingin heldur fram allan sunnudagin. Um morgunin eru fleiri innleiðandi dystir, og síðan koma dystir um plássini í kappingini. Ferðalagið kemur heim aftur sunnukvøldið.
Fortuna, Gentofte, Ahrensburger TSV og Lyngby-Gladsaxe


text:
Í gjár bleiv avhendingarskjalið og onnur viðkomandi skjøl í sambandi við yvirtøku av nýggja rannsóknarskipinum Jákup Sverra undirskrivað, og skipið er nú formliga handað eigaranum. Jacob Vestergaard, landsstýrismaður í fiskivinnumálum skrivaði undur vegna byggiharran, meðan Mouritz Mohr, stjóri og Petur Háberg Jacobsen, nevndarformaður skrivaðu undir vegna MEST.
Føroya Landsstýri yvirtekur Jákup Sverra fyri avtalaðan prís.
Í dag fer manningin umborð og siglir skipið til Havnar at taka útgerð. Tað arbeiðið fer at taka nakrar dagar, og síðan verður farið at gera tær fyrstu kanningarnar fyri Havstovuna.
So skjótt høvi verður, er ætlanin at vísa almenninginum kring landið skipið. Vit frætta meira um, hvussu tað verður skipað við atliti til koronu.


text:
Í dag verða tvey nýggj føroysk frímerki framløgd á svenska kunstakademinum í Stockholm, sum eru úrslit av samstarvi millum Jan Håfström og Edward Fuglø og sum byrjaði, tá Håfström arbeiddi í Steinprenti í Havn og m.a. fekk steinprentið niðast burturúr. Prentið var partur av Summaframsýningini Kosmisk Sömngångare, sum Knud Odde og Jan Håfström høvdu í Norðurlandahúsinum í fjør. Jan Håfström verða báðir til staðar í Stockholm, umframt stjórin í Norðurlandahúsinum Niels Halm og stjórin á Posta Frímerkjadeildini, Svanbjørg Manai. Harumframt verða fleiri kend fólk úr svenska listaumhvørvinum til staðar til tiltakið THE STAMP, har frímerkini verða nýtt sum støðið hjá eini konferensu um m.a. tjóðskaparligan samleika. Á 13 kr frímerkinum sæst harra Walker, sum er eitt slag av alter ego hjá svenska listamanninum kaga yvir á eina føroyska bygd. Á 21 kr frímerkinum síggja vit kappaklæddu figurarnar, sum vit kenna frá myndum hjá Håfström fara berandi við egginum, sum vit kenna frá myndum hjá Fuglø.
Monday, September 24, 2012
Listafrímerki
Í dag verða tvey nýggj føroysk frímerki framløgd á svenska kunstakademinum í Stockholm, sum eru úrslit av samstarvi millum Jan Håfström og Edward Fuglø og sum byrjaði, tá Håfström arbeiddi í Steinprenti í Havn og m.a. fekk steinprentið niðast burturúr. Prentið var partur av Summaframsýningini Kosmisk Sömngångare, sum Knud Odde og Jan Håfström høvdu í Norðurlandahúsinum í fjør. Jan Håfström verða báðir til staðar í Stockholm, umframt stjórin í Norðurlandahúsinum Niels Halm og stjórin á Posta Frímerkjadeildini, Svanbjørg Manai. Harumframt verða fleiri kend fólk úr svenska listaumhvørvinum til staðar til tiltakið THE STAMP, har frímerkini verða nýtt sum støðið hjá eini konferensu um m.a. tjóðskaparligan samleika. Á 13 kr frímerkinum sæst harra Walker, sum er eitt slag av alter ego hjá svenska listamanninum kaga yvir á eina føroyska bygd. Á 21 kr frímerkinum síggja vit kappaklæddu figurarnar, sum vit kenna frá myndum hjá Håfström fara berandi við egginum, sum vit kenna frá myndum hjá Fuglø.
Posted by Listin at 8:10 AM


text:
KANNING AV FISKAVØRUM
Vit taka okkum av øllum vanligum heilsufrøðiligum kanningum, sum kanningarstovur í grannalondunum gera. Okkara kanningarhættir eru frá “NMKL”, Nordisk Metodikkommitté for Livsmedel, og ISO ella frá “DS”, Dansk Standard og NordVal. Thetis brúkar “skjótmetodur”, har tað er gjørligt, og tískil er svartíðin fleiri dagar skjótari, sammmett við tær royndir, sum verða sendar av landinum til kanningar.
Hetta er eitt yvirlit yvir mikrobiologiskar og kemiskar kanningar í fiskavørum.
Ráðgeving
Vit hjá Thetis kunnu veita ráðgeving í samband við myndugleika vitjan, reinhaldseftirlit og eftirlit sum heild. Set tykkum í samband við Maritu Debess Magnussen fyri at fáa meira at vita.
Tlf.: 35 79 00
Mail: marita@thetis.fo
Sp/f Thetis
Hoyviksvegur 51
100 Torshavn


text:
Í døgunum 22.-27. januar fara Heri, Rógvi og Randi til Vaxjø at venja saman
við kastarum í IFK Vaxjø. Støðið í hesum felag er rættiliga høgt, men
samstundis eisini so mikið passaligt, at tað eigur at vera motiverandi.
Tríggir bestu diskuskastararnir hjá monnum kasta millum 41 og 52m, besti
hamarkastarin skarar framúr við 62,75m, meðan nr. 2-4 liggja millum 45 og
40m. Rógvi átti at fingið góða sparring í spjóti, tí fimm teir bestu liggja
frá 50 til góðar 72m. Hjá kvinnum liggur besti hamarkastarin á 45m, og 4
tær bestu í spjóti liggja millum 30 og 52m.
Kendasta ítróttarfólkið í hesum felag man uttan iva vera 7-kemparin,
Carolina Klüft, sum í august í fjør vann EM, tá henda kapping var hildin á
Nya Ullevi í Gøteborg.
Forkunnugar innanduraumstøður
Høvi verður hjá kastarunum at venja innandura, og er tað ein stórur
fyrimunur hesa ársins tíð, tá venjingin mangan er tarnað orsakað av
illveðri. Onkuntíð fáa teir ikki vant vegna hálku, og aðrar tíðir fáa teir
kortini ikki fótað sær orsakað av vindi. Harafturat kann tað ikki líknast
saman at venja væl bjálvað og so bara í onkrum vanliga tunnum
treningsklæðum, har ein fær bevega seg frítt og natúrligt og lagt seg eftir
at venja tøkni og rætta smálutir.
Venjingarlegan eitt úrslit av venjaraskeiðnum í heyst
FÍF skipaði í heyst fyri barna- og ungdómsvenjaraskeiði, har
undirvísararnir vóru sviar. Ein teirra, Ingela Nilsson, er virkin í IFK
Vaxjø og hevur verið ófør at fingið samband í lag. Vónandi spyrst okkurt
gott burturúr, tí túrurin er ein liður í fyrireikingini til Oyggjaleikirnar
á Rodos komandi summar.
Randi Kúrberg


text:
Havnin skal skína!
2020-11-05 12:30
Havnin skal skína!
Tórshavnar kommuna er landsins størsta kommuna og høvuðsstaðurin í okkara landi. Tí er tað við bæði eyðmýkt og stoltleika, at vit í Javnaðarflokkinum bjóða okkum fram til at standa á odda og stjórna Havnini og kommununi, eins og vit so væl hava gjørt tað fyrr!
Okkara fremsta mál er, at Havnin skal skína, so bæði havnarfólk og allir føroyingar kunnu vera ernir av sínum høvuðsstaði. Vit skulu aftur fáa lív í høvuðsstaðin, so hann fer at blóma og vísa seg frá síni bestu síðu. Tey mongu undanfarnu árini hava víst, at tað dugir eingin so væl sum vit.
Vit fara ikki at kanna okkum bitan, fyrr enn hann er svølgdur, og tað mugu tit veljarar heldur ikki gera, tí einki er liðugt fyrr enn alt er liðugt. Her kemur einki av sær sjálvum, og vilja vit hava eitt skifti á Vaglinum nú, so nyttar ikki at sita heima týsdagin ella at atkvøða fyri onkrum øðrum!
Skuldi onkur verið, sum ikki hættar sær at fara á valstaðið, ber væl til at greiða brævatkvøðu longu nú á Snarskivuni á Vaglinum ella í Perluni í Tórsgøtu. Vit mugu fáa øll við!
Vit brúk fyri øllum góðum stuðli, tí tín atkvøða kann gera allan munin! Og uppaftur betur, um tú fært onnur við tær, tí tað er so sera umráðandi at fáa øll við, so Tórshavnar kommuna aftur kann fáa eina sterka leiðslu!
Einki val verður vunnið av sær sjálvum, og vit vinna ikki, um vit ikki øll greiða atkvøðu týsdagin og seta krossin á rætta stað. Vit í Javnaðarflokkinum vilja fegin aftur standa á odda fyri Havnini, men skal tað eydnast, mást tú hjálpa til við tíni atkvøðu!
Tí vil eg inniliga heita á øll, ið aftur vilja hava Havnina at skína og Tórshavnar kommunu veruliga at liva upp til heiðurin sum høvuðsstaðin hjá okkum øllum, um at greiða atkvøðu fyri okkum á lista C!
Takk fyri tín stuðul!
Heðin Mortensen
Javnaðarflokkurin


text:
Undankappingin í Champions League, sum vit skuldu vera vertir fyri, verður kortini av ongum.
Orsøkin er, at UEFA metir at reglugerðirnar í samband við sóttarhaldi í Føroyum eru ov strangar. Fyri okkum, og føroyskan fótbólt, er hetta ein smeitur. Tí hetta er fyrstu ferð at ein slík kapping skuldi vera í Føroyum.
– Bæði ítróttarliga og fyrisitingarliga høvdu vit glett okkum at skipa fyri hesari kappingini. Teir fyrimunir við at vit høvdu spælt á heimavølli, m.a. graslíki og veðurlagið, eru nú burtur, sigur Páll Mohr Joensen í stuttari viðmerking.
UEFA leitar nú eftir nýggjari vertstjóð, og væntandi verður ein avgerð tikin innan stutta tíð.


text:
Stelkasalat við restum av brokkoli og blómkáli
Ongin orsøk at tveita stelkar burtur!
Tilfar til 4 persónar
2 dl súrróma 18%
¾ spsk flótandi hunangi
1 spsk dijonsinopi
1 tsk sitrónskali (ósproytað)
2½ spsk frískpressað sitronsaft
125 g brokkoli – bert stelkin
325 g blómkál við stelkinum
4 bløð av blómkálinum
1 dl fínt hakkaðari myntu
50 g dadlum
Pynt
myntu
dadlur
Soleiðis gert tú
Blanda súrróman, hunangin, sinopin, sitrónskalið og –saftina. Sker bokkoli- og blómkálsstelkarnar, umframt blómkálið fínt og vend tað so í dressingin saman við myntuni. Allar seinast skulu dadlurnar hakkast fínt og vendast í.
Hugskot
Hevur tú restir av rísi, kanst tú koyra tað í fyri at geva eyka fyllu.


text:
Ryggleys djór eru djór uttan beinagrind. Tey hava ongan rygg. Ongan rygg við beini, mergi, nervum ella bróski og hjá finska listabólkinum, nabbteeri, eru ryggleys djór ein táttur í ófataliga umfatandi og sera áhugaverdum listarligum kanningum. Í teirra sum oftast fjølskapaðu verkum hevur alt evni, allar verur, allir partar av veruleikanum týdning. Men arbeiðið hjá nabbteeri við ryggleysum djórum er ein serstøk inngongd, eitt op at skilja listina og veruleikan ígjøgnum. Listaverkið opnar heimin, ella kanska heimurin opnast gjøgnum verkið. Við list síni skapar nabbteeri innlit í ein livandi heim, vit ikki síggja, fáa tað vit vanliga ikki síggja fram í eygsjón, sýna okkum tað dulda. Listafólkini hava ikki skapað tær óteljandi verurnar, vit eru til saman við, men tey hava gjørt veru teirra veruliga, kanska eisini merkt hana. Her er skapan og endurskapan. Á sama hátt hava tey gjørt veruligt, hvussu øll hesu djórasløg ikki bara eru her, ikki bara íbúgva heim okkara, men ávirka hann og geva honum meining. Ikki heilt líkt, men heldur ikki heilt ólíkt listaligu skapanini.
Vit í Norðurlandahúsinum í Føroyum eru sera stolt og fegin um at nabbteeri, Janne Nabb og Maria Teeri, hava tikið av at sýna fram hjá okkum í summar 2021 og hava flutt tey ryggleysu djórini og eitt margfeldi av øðrum – livandi og deyðum – inn í vitsku okkara. Vit takka listafólkunum av hjarta fyri frálíkt samstarv og óteljandi frálíkar listaupplivingar og ásanningarnar.


text:
- Tíðindi, mentan og ítróttur
TAKS hevur enn ikki skilt Skattamálið
Eyðun Mørkøre, stjóri á TAKS, segði í Degi & Viku týskvøldið, at upplýsingarnir, sum TAKS fekk aftaná, at Fíggjarligt Støðufesti varskógvaðu føroyskar myndugleikar um málið, vóru óviðkomandi fyri málið.
Hetta hevur Jørn Astrup Hansen - fyrrverandi stjóri og nevndarlimur í Eik Banka - ilt við at skilja.
Tí í endaligu avgerðini hjá TAKS í málinum verður víst júst til upplýsingar, sum TAKS fekk í 2016.
- Seks ferðir - eg endurtaki, SEKS ferðir - vísir TAKS í síni endaligu niðurstøðu til upprit frá grannskoðarunum og Fíggjarligum Støðufesti. TAKS kendi ikki nakað av hesum uppritunum, tá TAKS í juni 2015 játtaði Eik Banka at viðgera yvirtikna hallið sum skattligt goodwill, sigur Jørn Astrup Hansen.
- Vóru hesi uppritini óviðkomandi, soleiðis sum Eyðun Mørkøre (stjóri á TAKS) sigur, hví vísir TAKS á uppritini í síni niðurstøðu, spyr Jørn Astrup Hansen.
Sambært Jørn Astrup Hansen er einki skil í frásagnini hjá TAKS um, at Eik Banki hevði rætt til skattafrádrátt fyri goodwill, men at virði á hesum frádrátti var 0 krónur.
Tað er bert ein staðfesting av, at TAKS enn ikki skilur málið, vil fyrrverandi bankastjórin vera við.
- At tosa um goodwill fyri 0 krónur er beinleiðis møsn, sigur Jørn Astrup Hansen.
Sí eisini


text:
Komandi skúlaár verður ein orðblindalærari, Súsanna Bertholdsen, sett í starv á Miðnámsskúlanum í Suðuroy. Hon fer at taka sær av, […]
Á Facebook er gjørd ein kanning sum vísur, at tað er ein ávísur áhugi fyri eini 2 ára Búskaparbreyt í […]
Mikudagin 1. mars kl. 19 bjóða vit til opið hús á Miðnámsskúlanum í Suðuroy. Tá kunnu øll, sum vilja hava […]
3.a og 3.x hava júst verið á námsferð til Athen í Grikkalandi, har tey m.a. vitjaðu Arch of Hardrian, Acropolis, […]
Fríggjadagin vóru næmingar frá FHS í Tórshavn og vitjaðu hjá lýsingafyritøkuni Sendistovan. Niels tók ímóti og vísti næmingunum runt í […]
Landsstýriskvinnan í mentamálum, Rigmor Dam, hevur tikið avgerð um, at FHS Yrkisnám skal verða eitt av útbúgvingartilboðunum til suðuroyingar komandi […]


text:
1822
1822 (MDCCCXVI) var sambært gregorianska kalendaranum eitt vanligt ár, ið byrjaði á einum týsdegi.
Hendingar[rætta | rætta wikitekst]
- 24. mai – Ekvador tók loysing frá Spania og gjørdist sjálvstøðug tjóð.
- 19. juli - Georg IV av Stórabretlandi verður krýndur.
- 7. september - Brasil loysir frá Portugal.
Føðingar[rætta | rætta wikitekst]
- 27. apríl - Ulysses S. Grant, amerikanskur forseti (d. 1885)
- 2. juli - Niels Christopher Winther
- 27. desember – Louis Pasteur, franskur mikrobiologur (d. 1895)


text:
Tey flestu kenna til tannlæknaótta, ella ótta fyri viðgerð á tannlæknastovu. Vit kenna ofta til søgur frá øðrum, um hvussu tey upplivdu viðgerðina í tannlæknastólinum, og ofta hava vit sjálvi okkara egnu upplivingar frá tannlæknastólinum.
Hesar søgur eru ofta sagdar í skemti, men fyri tey umleið 40 prosentini av fólkunum, ið ikki hava tað gott við at fara til tannlækna, kunnu hesar søgur viðvirka til at gera teirra støðu enn verri.
Hesa niðurstøðu eru tveir granskarar komnir fram til, Erik Friis-Hasché og Mette Engelbrecht, ið millum annað hava granska tann ótta fólk kunnu hava fyri tannviðgerð.
Granskarnir viðmæla hesi 10 ráð til meira og minni fjálturstungnar patientar.
1. Viðurkenn tín ótta, og verð ikki smæðin. Tað eru fleiri, ið hava tað eins og tú.
2. Vel ein tannlækna, ið tær dámar, og ið er góður til at viðgerða patientar við ótta fyri tannviðgerð. Greið tannlæknanum frá, hvussu tú hevur tað.
3. Ger brúk av avspenningsøvilsum bæði áðrenn og aftaná viðgerðina.
4. Syrg fyri at vera úthvíld(ur) og avstrongd(ur), tá tú møtir upp hjá tannlækna.
5. Far regluliga og ofta til tannlækna – helst triðja høvnn mána.
6. Ger avtalur við tannlæknan, um, hvat ein viðgerð skal innihalda, og hvussu hon gongur fyri seg. Hevur tú tørv á einum steðgi, so syrg fyri at tað kemur í lag.
7. Greið tannlæknanum frá, nær tú ert bangin og tá tú følir pínu.
8. Spyr um lokaldoyving, um tú ikki heldur tað út. Tað kann eisini hjálpa við onkrum avslappandi áðrenn viðgerðina.
9. Um tú hevur eitt ynski um at fylgja við í viðgerðini, so spyr tannlæknan, um tú kanst fáa ein spegil, soleiðis at tú kanst síggja hvat sker.
10. Spyr! – Spyr tannlæknan, um tað er eitt hvørt tú ikki skilir, ella vilt vita meira um.
© PETRI Tannklinikk – Tað er ikki loyvt at gera brúk av greinini, ella partar av greinini, uttan skriftligt loyvi frá PETRI Tannklinikk. Greinin byggir partvís á faldaran “Få det bedre med at gå til tandlæge” eftir lektor, dr. odont. et cand. art. psych. Erik Friis-Hasché og tandlæge, psykoterapeut MPF Mette Engelbrecht, ið er gjørdur í samarbeiðið við Dansk Tandlægeforening


text:
Um kappingarskipanina
Leikararnir eru jú nýbyrjarar – tað er her at størsta rekrutteringin til hondbólti fer fram. Av tí at broytingar koma fyri gjøgnum árið, verður meldað til av nýggjum til hvørja kapping. Seinasta freist at melda til kapping er hósdag í vikuni áðrenn kappingina, altso 9 dagar frammanundan at kappingin er. Til ber at síggja hetta í HSF kalendaranum.
Um kappingina er at siga, at spælt verður í bólkum og bólkarnir verða býttir upp eftir aldri og eisini eftir førleika. Grundleggjandi er elsti bólkur fyri eru tey, sum eru 8 ár og ganga í 2.fl, miðbólkurin fyri tey, sum eru 7 ár og ganga í 1. flokki og yngsti bólkurin fyri tey, sum eru 6 ár og ikki farin í skúla enn. Venjararnir gera so tillagingar í mun til førleikar. Nevnast skal, at í summum førum er tað neyðugt at flyta lið upp – ella niður – í bólk fyri at fáa býtið at ganga upp. Bólkarnir mugu ikki hava minni enn 6 lið og ikki meira enn 8 lið.
Kappingin er soleiðis sett saman at hvørt lið fær í minsta lagi 3 dystir.
Um kappingina er at siga, at spælt verður í bólkum og bólkarnir verða býttir upp eftir aldri og eisini eftir førleika. Grundleggjandi er elsti bólkur fyri eru tey, sum eru 8 ár og ganga í 2.fl, miðbólkurin fyri tey, sum eru 7 ár og ganga í 1. flokki og yngsti bólkurin fyri tey, sum eru 6 ár og ikki farin í skúla enn. Venjararnir gera so tillagingar í mun til førleikar. Nevnast skal, at í summum førum er tað neyðugt at flyta lið upp – ella niður – í bólk fyri at fáa býtið at ganga upp. Bólkarnir mugu ikki hava minni enn 6 lið og ikki meira enn 8 lið.
Kappingin er soleiðis sett saman at hvørt lið fær í minsta lagi 3 dystir.
Leik-leiðbeiningar og fakta um U8 hondbólt
- Dystirnir á øllum trimum vøllunum byrja og enda samstundis. (Vertsfelagið syrgir fyri vestum)
- Eitt lið er: 5 leikarar á vøllinum í senn, 4 útispælarar + málmann.
- Spælt verður 2×7 min., hálvleikur er 2 min. Harafturat eru 4 min. settir til at skifta vøll. Tilsamans tekur ein dystur 20 min.
- U8 er spælarar, sum ikki hava fylt 9 ár fyri 1. januar í kappingarárinum, ella sum í fólkaskúlanum eru innskrivað at ganga í 2. flokki ella lægri flokki.
- Bóltur: Trial/Trio soft str. 0 (null) minibóltur.
- Í dystunum eru ikki dómarar sum so. Hinvegin eru venjararnir hjá báðum liðunum vegleiðarar og stýrarar av dystunum – í konstruktivum samstarvi!
- Leiðbeinandi verður ikki “dømt” fyri t.d. fet og yvirtraðk. Men um ein leikari t.d. áhaldandi rennur allan vegin fram og leggur bóltin í málið, so er skilagott at taka hana/hann til síðis og greiða henni/honum frá um fet og yvirtraðk. Tí hóast alt er ætlanin við U8 hondbóltinum, at børnini læra hondbóltsspælið.
- Um vegleiðararnir/ venjararnir meta, at tað er ov stórur munur á liðunum, kann veikara liðið fáa ein eyka leikara inn á vøllin.
- Tað er loyvt at verja allastaðni á vøllinum. Tó eru tað bara málmenninir, sum kunnu fara inn í málfeltið – hjá sær sjálvum.
- Tá ið eitt lið annahvørt skorar mál ella missur bóltin – skulu leikararnir á hesum liði ”heim” at nema við málfeltlinjuna, áðrenn teir aftur kunnu fara at royna at fáa bóltin frá hinum. (Á henda hátt, fær liðið, sum fer í álop, stundir til at spæla seg nakað fram eftir vøllinum – og harvið læra at renna við bóltinum, avlevera, dribla, áðrenn tað verður álopið av hinum liðnum. Og liðið, sum var í álopi, lærir at “renna aftur”, tá ið bólturin er mistur.
- Eftir hvønn dyst skulu leikararnir stilla upp at taka í hondina á hvørjum øðrum
Hugsanirnar handan hugtakið "Totalhondbóltur"
Dentur verður lagdur á tað, sum tú “kanst/sleppur” heldur enn tað, “tú ikki kanst/ikki sleppur”, t.d. :
– Tú kanst kasta bóltin í málið
– tú kanst spæla bóltin til hini
– tú kanst nema við hini
– tú kanst vera allastaðni á vøllinum og
– málverjin kann fara í álop saman við hinum
Gevið gætur:
Fyri at tryggja at bóltar altíð eru tøkir skal hvørt lið hava í minsta lagi ein bólt við.
At fyriskipa í sambandi við U8 kappingar
Vertsfelagið:
Kappingaravgreiðslan:
Kelda: www.hsf.fo
– Tú kanst kasta bóltin í málið
– tú kanst spæla bóltin til hini
– tú kanst nema við hini
– tú kanst vera allastaðni á vøllinum og
– málverjin kann fara í álop saman við hinum
Gevið gætur:
Fyri at tryggja at bóltar altíð eru tøkir skal hvørt lið hava í minsta lagi ein bólt við.
At fyriskipa í sambandi við U8 kappingar
Vertsfelagið:
- At syrgja at fáa hallarvørðin at skipa fyri, at mikrofon og ljóðanlegg er klárt
- At fólk er at tosa í mikrofon, so hvørt tað er neyðugt gjøgnum dagin
- At møguleiki er hjá áskoðarum o.ø. til kaffi/te og køkur (umráðandi fyri hugnan) – Tað er upp til feløgini at gera av, um tikið verður fyri tað ella ikki.
- At tit prenta dystarætlanina á nøkur ørk at hanga upp í høllini, so fólk kunnu fylgja við
- Hava vestar tøkar
- Hava bóltar tøkar
Kappingaravgreiðslan:
- Fimm min áðrenn kappingin skal byrja skal “U8 teksturin” verða lisin upp.
– tak tekstin niður her: At lesa upp um U8
- Byrja kappingina til tíðina
- Floyta til hálvleiks osfr.
- Floyta dystirnar av og liðini flyta vøll
- Tá ið næsta umfar fer í gongd
Kelda: www.hsf.fo
U6 og U8 venja hvønn mánadag frá kl. 14 til kl. 15
Øll eru vælkomin:)
Stjørnan
Hjálparfólk
Hevur tú hug at hjálpa til við venjingini hjá teimum minstu, so hava vit brúk fyri fleiri hjálparfólki og vilja fegin hoyra frá tær um tú ert foreldur, pedagogur ella bara hevur hug at arbeiða við børnum.
Seinni verður skipað fyri venjingarskeiði og ikki er neyðugt at hava nakrar royndir fyri at luttaka. Vit koma at lýsa fyri skeiðnum her á heimasíðu okkara.
Nevndin
Høvuðsstuðlar hjá Stjørnuni:


text:
Virðislønin ber navnið eftir rithøvundan Ebbu Hentze, sum livdi 25. Sep.1929 – 20. Mai 2015.
Ebba Hentze var ein fjølltáttaður og viðurkendur høvundur, sum skrivaði bæði barnabøkur, stuttsøgur og yrkingar. Mest kend var hon tó fyri sítt virki sum týðari. Gjøgnum árini hevur Ebba Hentze umsett eitt ótal av bókum til danskt úr enskum, týskum og svenskum, men mest úr føroyskum. Hennara íðna virki við at umseta føroyskar bøkur hevur havt ómetaligan týdning fyri kunnleika til og útbreiðslu av føroyskum bókmentum í Danmark og hinum norðurlondunum.
Slóð til kunning um Ebbu Hentze a Wikipedia:
Umframt sítt víðfevndi virksemi sum rithøvundur og týðari legði Ebba stóran dent á at veita yngri høvundum ráð og vegleiðing. Tá ið hon skrivaði testamenti, hevði hon eisini rithøvundar og serliga teir yngru rithøvundarnar í huganum. Í testamentinum stendur soleiðis skrivað:
“Eftir mín deyð skal Listasavn Føroya arva málningar og onnur myndlistaverk, sum eftir meg eru. Annað, sum er eftir meg, herundir pengar, bøkur og allar aðrar ognir, skal Rithøvundafelag Føroya arva at nýta til stuðul til ungar rithøvundar, ið hava sýnt serligar gávur. Somuleiðis skal Rithøvundafelag Føroya til sama endamál arva øll rættindi míni sum rithøvundur, herundir framtíðar inntøkur frá danska bókasavnsgrunninum.”
Við hesum í huga setti nevndin fyri Rithøvundafelag Føroya 26. november 2017 á stovn EBBU-virðislønina, við krónum 570.155,54 á konto.
Fyrsta virðislønin verður handað 20. Mai 2018.
Reglugerð
Árliga kann ein virðislønin á krónur 25.000 verða latin.
Tað er nevndin í Rithøvundafelag Føroya, ið ger av, hvør fær virðislønirnar. Nevndin hevur heimild at lata eina virðisløn árliga, men eisini onga at lata.
Um ein ungur rithøvundi er limir í Rithøvundafelagnum ella ikki, eigur ikki at ávirka avgerðina hjá nevndini. Tekstaslagið eigur ei heldur at ávirka. Tilnevnast kunnu ung fólk, ið skrivar yrkingar, stuttsøgur, sangtekstir, bloggar osfr. Formurin er ikki bundin men avgerandi er, at talan er skaldsligar tekstir við góðsku, samsvarandi hugsjónini hjá Ebbu Hentze.
Havandi í huga at grundarlagið er seinasta ynski hjá Ebbu Hentze, verður virðislønin handað 20. Mai, sum er dagurin Ebba Hentze andaðist.
Skatting
Av tí at talan er um gávu, ið verður latin, er virðislønin skattafrí.
Viðtøka
Soleiðis orðað í tráð við niðurstøðu millum limir felagsins á RIT-salón 7. september 2017 og samtykt á nevndarfundi í Tórshavn, 23. november 2017.
Ynski um broytingur skulu leggjast fyri aðalfundin til góðkenningar.
Ískoyti
Við núverandi rentustigum fer arvurin eftir Ebbu Hentze at minka sum árini ganga og verður til endans uppbrúktur.
Um áhugi er fyri at stuðla , so at Ebbu-virðislønin kann halda fram í longri tíð, ber til at lata peningagávu, á konto í Betri 9181-1654383. Henda konto er markað til Ebbu-virðislønina og kemur ikki í bland við dagliga raksturin hjá felagnum.
Tórshavn, 26. november 2017


text:
7480.17 - Alis- og evnafrøði 1
Skeiðsnummar
7480.17
Heiti
Alis- og evnafrøði 1
ECTS
15
Fortreytir
Ynskiligt er, at studenturin hevur kunnleika til alisfrøði og støddfrøði svarandi til B-stig á miðnámi
Endamál
At geva studentunum praktiskt og ástøðiligt grundarlag innan alis- og evnafrøði, soleiðis at tey kunnu hava ábyrgd av og undirvísa innan hesi evni í fólkaskúlanum eftir galdandi námsætlan. Hetta er fyrsta av trimum skeiðum av linjulestrinum í alis- og evnafrøði í læraraútbúgvingini.
Innihald
Alis -og evnafrøðilig kjarnuøkir: Orkuvarðveitsla, kinetisk, potentiel og innara orka. Grundleggjandi kinematikkur og hitalæra. Krafthugtakið, tyngd, trýst, uppdrift. Lógir Newtons. Innleiðandi kosmologi og astronomi. Aldur og sveiggj. Atombygnaður, jonir, emmisión, absorbtión, radioaktivitetur og fáning. Royndarstovutøkni og trygd. Námsfrøði: Námsætlan fyri alis- og evnafrøði til fólkaskúlan. Skipan av undirvísing í alis- og evnafrøði, og virkin eygleiðing av undirvísing í fólkaskúlunum.
Læru- og undirvísingarhættir
Fyrilestrar, bólkaarbeiði, framløgur, uppgávurokning, starvsstovuvenjingar, starvsvenjing og vitjanir.
Læruúrtøka
Tá studenturin hevur staðið skeiðið skal hann kunna: - Lýsa hugtøkini orku formar og varðveitsla. - Lýsa krafthugtakið og lógir Newtons. - Greina einføld kinematisk viðurskifti frá givnum kreftum og rokna støddir. - Gjøgnumføra starvsstovuroyndir innan hitalæru og mekanik. - Planleggja og gjøgnumføra viðkomandi starvsstovuroyndir. - Vera við til at planleggja og gjøgnumføra viðkomandi undirvísing innan alis- og evnafrøði.
Próvtøkuháttur
- Starvsstovudemonstratión við serligum atliti til fakliga fatan og frálæruevni. - Skrivlig próvtøka eftir lokið skeið. - Bæði starvsstovudemonstratiónin og skrivliga próvtøkan skulu standast hvør í sær. Fyri at sleppa til próvtøku skal næmingurin hava staðið: - Kravdar innlatingar. - Kravda undirvísing og planlegging av undirvísing.
Próvdøming
Uttanhýsis
Próvtalsstigi
7-talsstigin
Lestrarlisti
Alisfrøði og evnafrøði 1-3, Pól Jespersen, Føroya Skúlabókagrunnur. Alisfrøði og evnafrøði til studentaskúla og hf-skeið, Pól Jespersen, NÁM. Námsætlan, Alis- og evnafrøði 7-9, Mentamálaráðið, feb. 2013. Onnur viðkomandi tíðarrit, greinar og brot úr lærubókum.
Ábyrgd
Benadikt Joensen


text:
Umboð fyri SSF og FLOT hava í kvøld roynt eina nýggja tíðtakingarskipan, sum vónandi fer at gera tað væl lættari at taka tíð á stevnum í skúlahyljum runt landið, og á svimjistevnum annars har krav ikki er um at tíðirnar skulu kunna brúkast til met og sovorðið.
Vónandi verður hendan skipan klár at brúka longu til FLOT-stevnuna nú hin 1. februar 2020, og síðani tøk annars at nýta á svimjistevnum undir SSF sum ynskja hetta.
Talan er um eina sokallaða ATU-X skipan frá svensku IC Control, sum mest líkist backup-partinum av Omega-eltíðtakingarskipanunum ið verða nýttar í Klaksvík, Tórshavn og Vági.
Har Omega-skipanirnar eru fultsjálvirknar frá tí at startarin setur í gongd og til svimjararnir trýsta á eltíðtakingarpláturnar, er hendan hálvtsjálvvirkin frá tí at startarin setur í gongd og til dómarararnir á málinum trýsta á hvønn sín knøtt.
Hetta merkir sambært reglum FINA, at tíðirnar ikki kunnu brúkast offisielt, uttan so at tríggir dómarar taka tíð fyri hvønn einasta av teimum svimjarum sum skulu hava eina lógliga tíð.
Men, hetta er ikki ein trupulleiki hjá okkum, við tað at nevndu stevnur longu eru at kalla stuttleikastevnur, fyrst og fremst tí hesir skúlahyljar ikki eru teir 25 ella 50 metrar til longdar, sum FINA eisini krevur.
Yvirhøvur tosa vit her um kappingar fyri okkara yngstu aldursbólkar, sum eru í ferð við at læra at fara til kappingar, og sum annars kunnu fáa sínar offisiellu tíðir á regluligum stevnum t.d. í Klaksvík, Havn og Vági.
Og tað sum vit fyrst og fremst vinna her, er at sleppa undan øllum roksinum við at skula skriva tíðir niður á pappír til teldufólkið at tøppa inn, fyri heldur nú at kunnu fáa tíðirnar beinleiðis í telduna, við møguleika at vísa úrslitini eisini beinanvegin.
IC Control eru tey somu sum hava gjørt stevnuforritið Wingrodan sum øll føroysk svimjifeløg nú hava brúkt í áravís, og sum eisini hjálptu okkum við eini loysn til at vísa úrslit á stórskíggja í sambandi við NM/NJM 2019. Nýggja útgerðin riggar forrestin best saman við nýggju útgávuna WinGrodan 2, sum svimjifeløgini kunnu taka niður fyri einki sum partur av sínum WinGrodan-haldum.
Útgerðin er keypt sum liður í sokallaða “FINA Olympic Aquatics Support Programme”, har okkara verkætlan er at byggja upp eitt testumhvørvi til føroyskar svimjarar, og har vit so afturat tí royna at menna onnur viðurskifti, so sum okkara svimjistevnur. Hvør skal siga, at ein góð kapping er kanska hin besta testin.
Hetta skal nokk koma at rigga, um bara vit finna útav at seta alt tað ymiska rætt saman 🙂
Vegna SSF
Rókur


text:
Trýst á her, fyri at koma á heimasíðan hjá Sumbiar Skúla.
Gamli skúlin var bygdur í 1889, hann bleiv næstan bygdur av nýggjum í 1965, og var hann tá ætlaður til 50 næmingar frá 1. til 7. flokk.
Ì framhaldsdeildini ganga næmingarnar í skúlanum í Vági. Avtala er gjørd við Bygdaleiðir um næminga flutning.
Gamli skúli bleiv umbygdir og útbygdir, soleiðis at hann skuldi nøktað tørvin, og tey krøv sum verða sett til ein skúlan nú á døgum, eisini nakað væl inn í komandi tíðir.
Hann er gjørd til allar næmingar, eisini næmingar við brekum, har hædd er tikin fyri inngongd, trappum v.m..
Skúlin hevur teldur, uppvørpu, internet. Skúlin hevur eina samvirkna talvu. Ein samvirkin talva gevur læraranum fleiri møguleikar í undirvísingini enn hann hevur havt við vanligu talvunum.
Byrja var í tíð nýggja skúlanum í skúlaárinum 2005.
Skúlastýrið


text:
Orðingar 2000-2009
2009
Arnbjørn Ólavsson Dalsgarð og Oddfríður Marni Rasmussen
Mentanarvirðisløn M.A. Jacobsens fyri mentanaravrik 2009 verður latin Arnbirni Ólavssyni Dalsgarð og Oddfríði Marna Rasmussen fyri tíðarritið "Vencil", sum er komið út síðani 2006. Arnbjørn og Oddfríður hava við nærlagni og arbeiðssemi ment tíðarritið til eitt virðiligt mentanaríkast, sum miðlar bókmentaáhugaðum lesarum útlendskan og føroyskan skaldskap.
Við virðing fyri mynd- og prentlistini er tíðarritið ein fagurfrøðilig heild á høgum stigi.
Tíðarritið er ein gluggi út í heim, samstundis sum tær bókmentaspírur, sum næla í heimliga jørðildinum, hava fingið góðar gróðrarumstøður. Tíðarritið hevur víðkað bókmentaliga sjónarringin á móðurmálinum og gevur forvitnum lesarum bókmentir, ið erta og stimbra.
Vida Akselsdóttir Højgaard
Mentanarvirðisløn M.A. Jacobsens fyri fagrar bókmentir 2009.
Vida Akselsdóttir Højgaard hevur í yrkingasavninum "Novemburmorgun" og skaldsøguni "Mørk" víst á skaldsligu dygdir sínar. "Novemburmorgun" er eitt samansett yrkingasavn við poetiskum myndum og beinraknum hugsanum. Yrkingarnar eru formliga fríar. Summar loysa tanlaðar myndir sundur, aðrar skapa nýggjar, lýsa eitt nú stríð í sinninum sum mótsetning millum súgur í sjónum og hunang í glasi. "Mørk" lýsir sinnisrørslur og stríð millum krøv í átrúnaði og kyni, arbeiði og samfelagi. Báðar bøkur eru týðandi skaldslig verk um samfelagstreytir og lív einstaklingsins. Reglan um lívið sum "oyðimarkarferð/har eingin er at taka viðførið" samanfatar beinrakið lívsáskoðanina í bókum Vidu Akselsdóttur Højgaard.
Birgar Johannessen
Mentanarvirðisløn M.A. Jacobsens fyri yrkisbókmentir 2009
Fáur man hava verið so hugtikin av søguni um sín heimbý, sum Birgar hevur verið tað frá heilt ungum árum. Hesin áhugin hevur gjørt hann til savnara av øllum, sum kann geva eina mynd av, hvat tað merkti at virka og liva í Havn í undanfarnu øld. Burtur úr hesum spratt ein dreymur um eitt bókaverk, har hvør krókur og hvørt andlit í Havn varð skalfest. Við verkinum "Havnin - fólk og yrki" hevur Birgar fullgjørt dreymin og kroyst stóra kærleika sín til býin í tvær bøkur. Um somu tíð hevur hann sett havnarfólki ein glæsiligan minnisvarða, sum komandi ættarlið fara at fáa stórt gagn av.
2008
Anna Kirstin Thomsen
Virðisløn M. A. Jacobsens fyri mentanaravrik 2008.
Anna Kirstin er eldsálin, sum lívgar og ríkar, har hon virkar.
Tað veri innan tónleik, undirhald ella tá ið hon lærir fólk kring landið at dansa.
Við áhaldni og hugflogi, skynsemi og stórsinni hevur Anna Kirstin tikið stig til at umvæla, varðveita og lata upp dyrnar til ein týðandi part av mentanararvi okkara: bygningarnar hjá Kongliga einahandlinum á Tvøroyri.
Um hesar karmar er sprottin ein søguligur og nútímans mentanarpallur og eitt livandi ungdomshús.
Her stíga føtur, ið undan fóru, inn aftur í ringin, og saman trína vit dansin inn í framtíðina.
Hanus Kjølbro
Virðisløn M. A. Jacobsens fyri yrkisbókmentir 2008
Hanus Kjølbro
fyri bókina “Veðurlæra”
At duga at skyna á veðri og sjóvarfalli hevur í øldir verið avgerandi fyri lív og trivnað í Føroyum, og neyv vitan á hesum øki hevur altið verið høgt í metum. Við “Veðurlæru” hevur Hanus givið øllum føroyingum ein góðan møguleika at læra um øll hesi viðurskifti á greiðum og góðum føroyskum máli og við frálíkum heimligum myndum og sigandi tekningum.
Umframt at greiða frá veðri og havi við Føroyar greiðir Hanus okkum eisini frá veður- og havviðurskiftum aðrastaðni, líka frá pólísinum til tropisku ódnirnar og frá uttasta lagnum á háhválvinum niður til djúpastu havstreymar.
Sólrún Michelsen
Virðisløn M. A. Jacobsens fyri fagrar bókmentir 2008.
Sólrún Michelsen fyri “Tema við slankum” frá 2007. Sum fyrsta roynd høvundsins at skriva til vaksin ber hendan skaldsøgan boð um, at føroyskar bókmentir við Sólrún eru á ótroddum leiðum.
Í frásøgn um gerandisdagin hjá einari gentu í rembingar- og broytingartíðunum í fimmtiárunum lýsir skaldsøgan modernaðu Føroyar frá einari síðu, sum vit ikki hava fingið lýsta áður. Sólrún letur fínliga í orð tað ósigiliga og viðbrekna, sum ofta verður skúgvað til viks og burturtrongt, tí tað er trupult at seta orð á og sárt at viðurkenna.
Samanumtikið hevur tað eyðnast Sólrún Michelsen framúr væl at lýsa skuggasíðu mannalívsins í einum listaliga væl úr hondum greiddum verki við fjøltýddari søgugongd og mosaikkkendari bygging.
2007
Laura Joensen
Virðisløn M.A. Jacobsens fyri mentanaravrik 2007.
Laura Joensen fyri mentanarstarv føroyskari leiklist at frama.
Í tríati ár hevur Laura ríkað okkum við list síni á palli. Ógjørligt er at nevna allar leiklutir hennara, men einmansleikir sum Feit og fregin og Shirley Valentine eru millum teir, sum skara framúr. Í Útvarpi Føroya hevur hon lagt valaverk úr hondum innan útvarpsleiklist og upplestur.
Leikstjórin Laura hevur við leikuppsetingum á bygd og í bý og við undirvísing í leiklist ment føroyskan sjónleik.
Laura hevur røkt fleiri álitisstørv í føroyskum og norðurlendskum leiklistarsamstarvi, og sum formaður fyri Leikpalli Føroya hevur hon virkað ótroyttiliga, til tjóðarleikhús umsíðir varð veruleiki
Martin Joensen
Virðisløn M.A. Jacosbens fyri fagrar bókmentir 2007.
Martin Joensen fyri verkið Lat med goyma teg.
Bókin saman við ljómfløgu er savn við úrvaldum tekstum, tónum og tekningum, ið varpa ljós á virðismikla listaliga starvið, Martin hevur útint okkara millum, frá tí at sangurin Svarti ravnur varð skrivaður og fram til henda dag.
Sum sangskald er Martin sjáldsamur, og tekstir hansara við teirra skiftandi myrkri og ljósi bera í mongum førum út um løtuna og fáa varandi virði.
Petur Jacob Sigvardsen
Virðisløn M.A. Jacobsens fyri yrkisbókmentir 2007.
Petur Jacob Sigvardsen fyri Torvið í Føroyum.
Í bókaverki sínum gevur Petur Jacob okkum eina dygga søguliga og siðsøguliga lýsing av øllum teimum nógvu tættunum, sum søgan um torvið hevur í sær. Petur Jacob fevnir víða. Í verkinum verður greitt frá torvarbeiði í øllum bygdum landsins, eins og greitt verður frá søgu torvsins frá fyrstu tíðum, fram til nýggjari tøkni troðkaði torvtíðina burtur.
Við stóra verki sínum hevur Petur Jacob sett komandi ættarliðum ein varða fyri einum avgerandi tátti av søgu okkara, sum var um at fara aftur um sýn. Petur Jacob hevur soleiðis tryggjað, at søgan um stríðið av at hava eld í grúgvuni og harvið lív í landinum er varðveitt.
2006
Ebba Hentze
Virðisløn M.A. Jacobsens fyri mentanaravrik 2006 verður latin Ebbu Hentze.
Alla sína tíð hevur hon livað við bókum og skaldskapi. Hon er ein tann royndasti metarin av bókmentum, vit eiga, og hevur dugað, djørv og beinrakin, at sagt sína hugsan.
Sum rithøvundur hevur Ebba verið nýskapandi, men tað er sum týðari av okkara skaldskapi í onnur mál, hon hevur havt sín heilt serstaka týdning. Meira enn nakar annar hevur hon skapað føroyskum bókmentum og føroyskum rithøvundum eitt beinleiðis samband út í ein størri og víðari heim.
Carl Jóhan Jensen
Virðisløn M.A. Jacobsens fyri fagrar bókmentir 2006 verður latin Carl Jóhan Jensen
fyri Ó-, søgur um djevulskap, 2005. Hetta er ein evropeisk søga úr 19. og 20. øld, sum letur ljós sítt falla á skuggasíðurnar í mannasálini.
Høvundurin vísir í hesari bókini eitt skaldsligt kynstur, sum ikki stendur aftan fyri tað framkomnasta í okkara tíð. Margfeldi í máli og frásagnarlist og eitt stílkynstur, tikið úr leikum, tølir lesaran og skapar vakurleika í hesari søguni, ið er full av óunnileika. Høvundurin ger bæði í senn: endurnýtir snildarliga hevdbundin tekstsløg og endurnýggjar skaldsøguna sum tekstslag.
Guðrun Gaard
Virðisløn M.A. Jacobsens fyri yrkisbókmentir 2006 verður latin Guðrun Gaard.
Við væl úr hondum greiddu ritgerðini "Far fram á torg" hevur Guðrun lýst, hvussu tvinnir tvídráttir, øðrumegin millum føroyska uppvøksturin og lívslongu útisetuna, hinumegin millum eldri føroyskar yrkjarar og modernaðan evropeiskan skaldskap, hava verið tað jørðildið, sum yrkingar Regin Dahls eru sprotnar úr. Á greiðan og hugtakandi hátt vísir ritgerðin, hvussu tráanin eftir at greiða tilverunnar stóru spurningar er drívmegin í ritverki Regins, og hvussu Regin í hesi tráan støðugt mennir sítt egna skaldsliga mál.
Við at seta viðgerðina í samband við dialogiskt ástøði hevur Guðrun givið okkum eina dygga bókmentaliga viðgerð og nýtt innlit í skaldskapin hjá einum av okkara mætastu skaldum.
2005
Turið Kjølbro
Virðisløn M. A. Jacobsens fyri yrkisbókmentir 2005.
Turið Kjølbro.
Turið hevur skipað og ritstjórnað bókina Okkara millum, sum er sjáldsama væl úr hondum greidd. Bókin birtir ein loga av vón hjá teimum, sum onkursvegna verða rakt av krabbameini.
Fjølbroytta úrvalið lýsir og svarar mongum av teimum ørkymlandi spurningunum, sum natúrliga koma í, tá ið álvarslig sjúka verður staðfest. Lagnurnar í bókini eru bæði ein neyv frágreiðing og ein uggi hjá sjúklingum og avvarðandi.
Á einum skynsomum, upplýsandi og samstundis lívsjáttandi máli flytur bókin mørk, tá hon varpar ljós á eitt evni, sum torført er at seta orð á.
Jón Tyril
Virðisløn M. A. Jacobsens fyri mentanaravrik 2005.
Jón Tyril.
Sum høvuðsmaður fyri G! festivalin hevur Jón Tyril víst, at Føroyar ikki eru ov smáar til tiltøk av hesum slag.
G! festivalurin hevur megnað at savna fremstu tónleikarar uttan úr heimi og ymsastaðni úr Føroyum í einum aldagomlum bygdarumhvørvi.
Burtur úr hesum er komið nýskapandi mentanartiltak, sum onnur hava tikið til sín. Við hesum er bygdur ein heilt nýggjur pallur til fólksligu savningarmentan føroyinga
2004
Mortan Winther Poulsen
Virðisløn M. A. Jacobsens fyri mentanarligt avrik 2004.
Mortan Winther Poulsen.
Sum formaður í Føroya Forngripafelag hevur Mortan starvast áhaldandi og ótroyttandi fyri at vekja áhuga fyri okkara byggisøguliga siðaarvi og fyri at geva honum gætur.
Hann hevur fingið í lag og staðið fyri týdningarmiklum varðveitingum víða um landið, í Mykinesi, í Suðuroy, í Streymoy og ikki minst úti í Koltri.
Hansara nærlagni hevur verið fyrimyndarligt í øllum verki, og góður í ráðum hevur hann øll árini stuðlað øðrum til at taka eftir.
Sigri M, Gaini
Virðisløn M. A. Jacobsens fyri fagrar bókmentir 2004.
Sigri M. Gaïni.
Sigri hevur, síðani hon í 1997 gav út fyrsta yrkingasavn sítt, havt sína egnu rødd í okkara skaldskapi.
Triðja savnið, 2002 Nætur, hevur heiti úr eysturlondum, og evnið er, eins og í fyrimyndini, lív, bjargað av kærleika.
Stillført, men við kílum av harðligari myndum gjøgnum savnið, skapar hon við yrkingum sínum eina kensluliga heild í skiftandi litum og ljósi.
Gianfranco Contri
Virðisløn M. A. Jacobsens fyri yrkisbókmentir 2004.
Gianfranco Contri.
Tann føroysk-italska orðabókin eftir Gianfranco Contri er tann fyrsta millum føroyskt og romanskt mál.
Henda væl úr hondum greidda orðabókin letur upp dyr millum eina ríka evropeiska mentan við fornum rótum og føroyska mentan.
Millum móðurmálið hjá Hammarshaimb, Janusi Djurhuus, Jóhonnu Mariu Skylv og Regini Dahl og móðurmálið hjá Dante, Boccaccio, Petrarca og Elsu Morante.
Orðabøkur eru hornasteinar. Samskiftið er ein hjartatáttur, tað veri í vinnu ella mentan, og málið er besta farleiðin. Tí eru orðabøkur sum henda, Dizionario faroese-italiano, hentastu tól og mentanarberar.
2003
Marianne Clausen
Virðisløn M. A. Jacobsens fyri yrkisbókmentir 2003.
Marianne Clausen.
Marianna hevur í bókini Føroya kvæði VIII - Løgini skrivað nótar til føroysk kvæðaløg eftir ljóðupptøkum frá heilari øld.
Hvørt lag er uppteknað í einum fjølbroyttum úrvali av staðbundnum og tíðarbundnum frábrigdum, umboðandi 331 skiparar og ótaldar dansarar.
Í hesari miklu bók er dastið av okkara verðsliga tónlistararvi savnað í nótaskrift. Løgini eru skipað eftir bygdum, soleiðis at byrjað verður við frábrigdi úr tí syðstu bygdini og endað verður í tí norðastu, sum upptøka av ávísum kvæði er úr. Skráir gera, at lætt er at leita í bókini, sum eisini goymir grein eftir Marionnu um kvæðaløgini.
Bókin - eitt megnararbeiði - kann fáa stóran týdning, bæði við at nøra um kunnleikan til fleiri kvæðaløg og frábrigdi enn tey, sum kend eru manna millum, og fyri gransking av løgunum.
Vilhelm Magnussen
Virðisløn M. A. Jacobsens fyri mentanarligt avrik 2003.
Vilhelm Magnussen.
Vilhelm Magnussen hevur við lítillætni og trúskapi móti andaliga sálmasangi forfedra sína givið okkum kunnleika til inniligu gudsdýrkan føroyingsins í forðum.
Við kingoløgunum, ið hann hevur varðveitt úr heimbygdini Tjørnuvík, verða vit hevjað upp úr tí dagliga, til ein felagsskap við tað guddómliga, ið bar føroyingin í takklæti til Skaparans fyri fong og gjøgnum vandar á sjógvi og landi.
2002
Oddvør Johansen
Virðisløn M.A. Jacobsens fyri fagrar bókmentir 2002 verður latin Oddvør Johansen.
Í skaldsøguni Tá ið eg havi málað summarhúsið er rúsevnisvandamálið fyrstu ferð tikið upp í føroyskum bókmentum.
Nortið verður við stórar spurningar sum kriminaliseringina av hassji, sum kann hava verri evnismisnýtslu og onnur lógarbrot við sær. Hetta evnið verður lýst innanífrá gjøgnum frásøgnina hjá tí unga Pedda. Lív hansara og tað hjá vinmonnum hansara eru dømisøgur um, hvussu hassj og onnur rúsevni kunnu skeikla lívsleiðina.
Evnisliga er bókin landnám í føroyskum bókmentum. Hon sigur frá búningarárunum hjá nøkrum dreingjum í einum avgerandi tíðarskeiði í Føroya søgu, 1990-árunum. Hon setur á nøkur evni, sum væl tola neyvari viðgerð.
Andras Mortensen
Virðisløn M.A. Jacobsens fyri yrkisbókmentir 2002 verður latin Andrasi Mortensen.
Andras hevur í ritgerð síni Hin føroyski róðrarbáturin á dyggum søguvísindaligum grundarlagi greitt frá søguni um gamalt føroyskt bátasmíð, hvussu róðrarbáturin varð nýttur í dagligum yrki, og hvønn týdning róðrarbáturin hevði í føroyska samfelagnum.
Við greiðum skrivistíli og lýst við teimum neyvu tekningunum hjá Andrasi Joensen er hetta ein ritgerð, sum umframt at nøkta øll vísindalig krøv er áhugaverdur lesnaður hjá vanligum fólki. Tað var í tøkum tíma, at hetta evnið, sum í øldir hevði avgerandi týdning fyri alt lív í Føroyum, varð tikið upp til søguvísindaliga viðgerð, og nevndin ivast ikki í, at Andras við hesi ritgerð hevur givið landsmonnum sínum eitt í allar mátar virðismikið og fyrimyndarligt verk.
Kristian Blak
Virðisløn M.A. Jacobsens fyri mentanaravrik 2002 verður latin Kristiani Blak.
Síðani hann kom til landið, hevur Kristian verið íbirtari, vegleiðari og luttakari í at kalla øllum tónleiki, frá fólkatónleiki, rytmiskum tónleiki til nýskrivaðan føroyskan partiturtónleik.
Lítillátin og ósjálvsøkin hevur hann saman við konu síni, Sharon, verið sálin í ótali av framførslum og framleiðslum, og verk teirra hevur víst okkum, hvønn týdning tað hevur at hugað fólk uttan úr heimi leitar til okkara og ríkar føroyska mentan.
2001
Annfinnur í Skála
Virðisløn M.A. Jacobsens fyri fagrar bókmentir 2001 verður latin Annfinni í Skála.
Við sínum bókum um Heimin Forna, Hjá dvørgum í Niðafjøllum og Ferðin til Zambora, hevur Annfinnur brotið upp úr nýggjum í føroyskum bókmentum.
Bøkurnar eru um tvey ung, sum fara gjøgnum tíðarlið inn í ævintýraheim, og tær sameina hegnisliga gamla søgu við nútíðar frásøgn.
Tað sæst aftur, at høvundurin er málkønur og søgukønur, og tað eydnast honum við stórum hugflogi at byggja ein skaldsligan heim, sum er sjáldsamur og fjølbroyttur, samstundis sum samtíðarsøgan er væl fest í gerandislív hjá dagsins ungdómi.
Bogi Hansen
Virðisløn M.A. Jacobsens fyri yrkisbókmentir 2001 verður latin Boga Hansen.
Bogi savnar í bókini Havið á høgum vísindaligum stigi alla sína vitan um lív og náttúru í heimshøvum og á heimaleiðum, og hann ger tað við máli og myndum á ein hátt, so at hetta stóra stóra og torgreidda evnið eisini hjá vanligum fólki verður skilligt í øllum sínum mongu lutum og fyribrigdum.
Hetta er evni, sum er øllum føroyingum týdningarmikið, og nevndin ivast ikki í, at Bogi við hesi bók hevur givið landsmonnum sínum eitt í allar mátar virðismikið og fyrimyndarligt verk.
Zacharias Hammer
Virðisløn M.A. Jacobsens fyri mentanaravrik 2001 verður latin Zachariasi Hammer.
Zacharias hevur við sjónvarpssendingum sínum givið hyggjaranum innlit í fjølbroytta livihátt føroyinga.
Við upptøkutóli sýnir hann dirvi, tá hann saman við bakkamonnum søkir bjørgini, fer við seyði í illgongdar skorar ella greiðir frá gerandisdegnum umborð á skipi.
Við gløggum eyga fyri upptøkulistini evnar hann at rúnabinda fólk. Hann tvinnar natúrmyndir og veruleika, so tú gerst partur av hesum mangan vandamikla arbeiði.
2000
Oddfríður Marni Rasmussen
Virðisløn M.A. Jacobsens fyri fagrar bókmentir 2000 verður latin Oddfríði Marna Rasmussen.
Oddfríður er skald, ið leitar sær rás, sárur og ivingarsamur, á markinum millum heimloysi og heimlangtan. Í yrkingasavninum Rás sár ferðast hann víða í nýroyndum sínum og vísir, serstakliga í prosayrkingunum, á nýggjar leiðir í føroyskum skaldskapi.
Zakarias Wang
Virðisløn M.A. Jacobsens fyri yrkisbókmentir 2000
verður latin Zakariasi Wang.
Í bókini Føroyar á vegamóti leggur Zakarias fram týdningarmikið søguligt tilfar um støðu Føroya í heimssamfelagnum. Bókin greiðir frá granskingarúrslitum á løttum og livandi máli á ein hátt, sum í støðum, til dømis í partinum um politiska snillingin Marcellus, er frásøgukynstur á høgum stigi.
Rigmor Restorff
Virðisløn M.A. Jacobsens fyri mentanaravrik 2000
verður latin Rigmor Restorff.
Rigmor Restorff fær virðislønina fyri drúgva virki sítt sum tónlistafólk. Sum klassiskur konsertpianistur, jazzmusikari, undirhaldsmusikari, við undirspæli sínum og sum lærari eitt langt lív hevur hon verið ein ásur, føroyskt tónlistalív hevur malið um. Við sínum ríku og víðfevnandi gávum eigur hon sín stóra lut í menningini í føroyskum tónleikalívi á tað støði, tað nú hevur


text:
Blóðpylsudagar
Starvslýsing
Í Grønstovu ganga 20 børn í aldrinum 3 til 5 ár. Vit leggja dent á at barnið fær ein innihaldsríkan og mennandi dag, við avbjóðingum ið hóska til førleikan hjá barninum. Vit eru nógv úti í náttúruni, fyri at fáa hana at vera ein náttúrligan part av dagligdegnum hjá barninum. Vit leggja eisini stóran dent á gott foreldrasamstarv, tí vit meta at tað hevur stóran týdning fyri trivnaðin hjá barninum. Hetta gera vit m.a. við at hava foreldrakaffi , og kunna foreldrini, mánað fyri mánað, hvat fer fram á stovuni. Endamálsorðingin fyri barnagarðin verður fylgd, sum er at lesa undir Stovnurin.
Vit svimja 1.ferð um vikuna og eru í fimleikarhøllini 1. ferð um vikuna.
Vit vitja tey gomlu á Norðaoya Ellis og Vistarheim og Sambýlið í Bøgøtu.
Barnagarðsgjaldi er 1.150,00 kr. pr.mðr., alt árið.